title: Deċiżjoni tal-Kunsill 2014/499/PESK tal- 25 ta' Lulju 2014 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina

text:
               25.7.2014

               MT

               Il-Ġurnal Uffiċjali tal-Unjoni Ewropea

               L 221/15

         DEĊIŻJONI TAL-KUNSILL 2014/499/PESK
   tal-25 ta' Lulju 2014
   li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-17 ta' Marzu 2014, il-Kunsill adotta d-Deċiżjoni 2014/145/PESK. (1)

               (2)

               Fid-dawl tal-gravità tas-sitwazzjoni fl-Ukraina, ir-restrizzjonijiet fuq l-ammissjoni u l-iffriżar ta' fondi u riżorsi ekonomiċi għandhom japplikaw ukoll għal persuni fiżiċi u ġuridiċi, entitajiet u korpi li jappoġġjaw attivament, materjalment jew finanzjarjament, jew li jieħdu benefiċċju minn, persuni Russi li jieħdu d-deċiżjonijiet, responsabbli għall-annessjoni tal-Krimea jew id-destabilizzazzjoni tal-Lvant tal-Ukraina.

               (3)

               Barra minn hekk, il-Kunsill iqis li persuni fiżiċi u ġuridiċi addizzjonali għandhom jinżdiedu mal-lista ta' persuni, entitajiet u korpi soġġetti għal miżuri restrittivi li tinsab fl-Anness għad-Deċiżjoni 2014/145/PESK.

               (4)

               Id-Deċiżjoni 2014/145/PESK għandha tiġi emendata skont dan.

               (5)

               Hija meħtieġa aktar azzjoni mill-Unjoni sabiex dawn il-miżuri jiġu implimentati,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/145/PESK hija emendata kif ġej:

               (1)

               L-Artikolu 1(1) jinbidel b'dan li ġej:
               “1.   L-Istati Membri għandhom jieħdu l-miżuri neċessarji biex jipprevjenu d-dħul fit-territorji tagħhom, jew it-transitu minnhom, ta':

                           (a)

                           persuni fiżiċi responsabbli għal, li jappoġġaw attivament jew li jimplimentaw azzjonijiet jew politiki li jipperikolaw jew jheddu l-integrità territorjali, is-sovranità u l-indipendenza tal-Ukraina, jew l-istabbiltà jew is-sigurtà fl-Ukraina, jew li jostakolaw il-ħidma ta' organizzazzjonijiet internazzjonali fl-Ukraina, u ta' persuni fiżiċi jew ġuridiċi, assoċjati magħhom; jew

                           (b)

                           persuni fiżiċi li jappoġġaw attivament, materjalment jew finanzjarjament, jew li jieħdu benefiċċju minn, persuni Russi li jieħdu d-deċiżjonijiet, responsabbli għall-annessjoni tal-Krimea jew id-destabilizzazzjoni tal-Lvant tal-Ukraina,

                     kif elenkat fl-Anness.”;

               (2)

               L-Artikolu 2(1) jinbidel b'dan li ġej:
               “1.   Il-fondi u r-riżorsi ekonomiċi kollha li jappartjenu għal, jew huma proprjetà ta', jew huma miżmuma jew ikkontrollati minn:

                           (a)

                           persuni fiżiċi responsabbli għal, li jappoġġaw b'mod attiv jew li jimplimentaw, azzjonijiet jew politiki li jipperikolaw jew jheddu l-integrità territorjali, is-sovranità u l-indipendenza tal-Ukraina, jew l-istabbiltà jew is-sigurtà fl-Ukraina, jew li jostakolaw il-ħidma ta' organizzazzjonijiet internazzjonali fl-Ukraina, u persuni fiżiċi jew ġuridiċi, entitajiet jew korpi assoċjati magħhom;

                           (b)

                           persuni ġuridiċi, entitajiet jew korpi li jappoġġaw b'mod materjali jew finanzjarju, azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina;

                           (c)

                           persuni ġuridiċi, entitajiet jew korpi fil-Krimea jew Sevastopol li s-sjieda tagħhom tkun ġiet trasferita b'mod li jmur kontra l-liġi tal-Ukraina, jew persuni ġuridiċi, entitajiet jew korpi li jkunu bbenefikaw minn dan it-trasferiment; jew

                           (d)

                           persuni fiżiċi jew ġuridiċi li jappoġġaw attivament, materjalment jew finanzjarjament, jew li jieħdu benefiċċju minn, persuni Russi li jieħdu d-deċiżjonijiet, responsabbli għall-annessjoni tal-Krimea jew id-destabilizzazzjoni tal-Lvant tal-Ukraina,

                     kif elenkat fl-Anness, għandhom jiġu ffriżati.”.
         Artikolu 2
   Il-persuni u l-entitajiet elenkati fl-Anness għal din id-Deċiżjoni għandhom jinżdiedu mal-lista li tinsab fl-Anness għad-Deċiżjoni 2014/145/PESK.
   Artikolu 3
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta' Lulju 2014.

            Għall-Kunsill

            Il-President

         S. GOZI

      (1)  Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina (ĠU L 78, 17.3.2014, p. 16).

      ANNESS
      LISTA TA' PERSUNI U ENTITAJIET IMSEMMIJA FL-ARTIKOLU 2
      I.   Individwi

                  Isem

                  Informazzjoni ta' identifikazzjoni

                  Raġunijiet

                  Data ta' elenkar

                  1.

                  Mikhail Efimovich FRADKOV
                  Михаил Ефимович Фрадков

                  Twieled fl-1.9.1950 f'Kurumoch, reġjun ta' Kuibyshev

                  Membru permanenti tal-Kunsill tas-Sigurtà tal-Federazzjoni Russa; Direttur tas-Servizz tal-Intelligence Estera. Bħala membru tal-Kunsill tas-Sigurtà, li jipprovdi pariri dwar u jikkoordina l-affarijiet ta' sigurtà nazzjonali, huwa kien involut fit-tfassil tal-politika tal-Gvern Russu li thedded l-integrità territorjali, is-sovranità u l-indipendenza tal-Ukraina.

                  25.7.2014

                  2.

                  Nikolai Platonovich PATRUSHEV
                  Николай Платонович Патрушев

                  Twieled fil-11.7.1951 f'Leningrad (St Petersburg)

                  Membru permanent u Segretarju tal-Kunsill tas-Sigurtà tal-Federazzjoni Russa. Bħala membru tal-Kunsill tas-Sigurtà, li jipprovdi pariri dwar u jikkoordina l-affarijiet ta' sigurtà nazzjonali, huwa kien involut fit-tfassil tal-politika tal-Gvern Russu li thedded l-integrità territorjali, is-sovranità u l-indipendenza tal-Ukraina.

                  25.7.2014

                  3.

                  Aleksandr Vasilievich BORTNIKOV
                  Александр Васильевич Бортников

                  Twieled fil-15.11.1951 f'Perm

                  Membru permanenti tal-Kunsill tas-Sigurtà tal-Federazzjoni Russa; Direttur tas-Servizz Federali ta' Sigurtà (FSB). Bħala membru tal-Kunsill tas-Sigurtà, li jipprovdi pariri dwar u jikkoordina l-affarijiet ta' sigurtà nazzjonali, huwa kien involut fit-tfassil tal-politika tal-Gvern Russu li thedded l-integrità territorjali, is-sovranità u l-indipendenza tal-Ukraina.

                  25.7.2014

                  4.

                  Rashid Gumarovich NURGALIEV
                  Рашид Гумарович Нургалиев

                  Twieled fit-8.10.1956 f'Zhetikara, Repubblika Soċjalista Sovjetika Kazaka

                  Membru permanenti u Viċi Segretarju tal-Kunsill tas-Sigurtà tal-Federazzjoni Russa. Bħala membru tal-Kunsill tas-Sigurtà, li jipprovdi pariri dwar u jikkoordina l-affarijiet ta' sigurtà nazzjonali, huwa kien involut fit-tfassil tal-politika tal-Gvern Russu li thedded l-integrità territorjali, is-sovranità u l-indipendenza tal-Ukraina.

                  25.7.2014

                  5.

                  Boris Vyacheslavovich GRYZLOV
                  Борис Вячеславович Грызлов

                  Twieled fil-15.12.1950 fi Vladivostok

                  Membru permanenti tal-Kunsill tas-Sigurtà tal-Federazzjoni Russa. Bħala membru tal-Kunsill tas-Sigurtà, li jipprovdi pariri dwar u jikkoordina l-affarijiet ta' sigurtà nazzjonali, huwa kien involut fit-tfassil tal-politika tal-Gvern Russu li thedded l-integrità territorjali, is-sovranità u l-indipendenza tal-Ukraina.

                  25.7.2014

                  6.

                  Sergei Orestovoch BESEDA
                  Сергей Орестович Беседа

                  1954

                  Kmandant tal-Ħames Servizz tal-FSB, is-Servizz Federali ta' Sigurtà tal-Federazzjoni Russa.
                  Bħala uffiċjali għoli tal-FSB, huwa jmexxi servizz responsabbli li jissorvelja l-operazzjonijiet ta' intelligence u l-attività internazzjonali.

                  25.7.2014

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Twieled fl-10.7.1981 f'Kuibyshev (Samara)

                  Membru tad-Duma tal-Istat.
                  Fit-23.05.2014 huwa ħabbar l-inawgurazzjoni tal-“ambaxxata de facto” tal-hekk imsejħa u mhux rikonoxxuta “Repubblika Popolari ta' Donetsk” f'Moska, huwa jikkontribwixxi għad-dgħajfien jew it-theddid tal-integrità territorjali, is-sovranità u l-indipendenza tal-Ukraina.

                  25.7.2014

                  8.

                  Ramzan Akhmadovitch KADYROV
                  Рамзан Ахматович Кадыров

                  Twieled fil-05.10.1976 fi Tsentaroy.

                  President tar-Repubblika taċ-Ċeċnja. Kadyrov għamel dikjarazzjonijiet b'appoġġ għall-annessjoni illegali tal-Krimea u b'appoġġ għar-ribelljoni armata fl-Ukraina. Fl-14 ta' Ġunju 2014 huwa ddikjara fost affarijiet oħra li hu 'ser jagħmel minn kollox biex jagħti l-ħajja mill-ġdid lill-Krimea'. F'dak il-kuntest, huwa ingħata l-medalja għal-'liberazzjoni tal-Krimea' mill-Aġent Kap tar-Repubblika Awtonoma tal-Krimea għall-appoġġ li pprovda lill-annessjoni illegali tal-Krimea. Barra minn hekk, fl-1 ta' Ġunju 2014 huwa qal li huwa lest jibgħat 74 000  voluntier Ċeċen fl-Ukraina jekk jintalab jagħmel dan.

                  25.7.2014

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ ТКАЧЁВ

                  Twieled fit-23.12.1960 fi Vyselki.

                  Gvernatur tal-Krasnodar Krai.
                  Ingħata l-medalja “għal-liberazzjoni tal-Krimea” mill-Aġent kap tar-Repubblika Awtonoma tal-Krimea għall-appoġġ li pprovda lill-annessjoni illegali tal-Krimea. F'dik l-okkażjoni, l-Aġent Kap tar-Repubblika Awtonoma tal-Krimea qal li Tkachyov kien minn tal-ewwel li esprimew l-appoġġ tagħhom għat-“tmexxija” l-ġdida tal-Krimea.

                  25.7.2014

                  10.

                  Pavel GUBAREV
                  Павел Юрьевич Губарев

                  Twieled fl-10.2.1983 f'Sievierodonetsk

                  Wieħed minn dawk li jiddefinixxu lilhom infushom mexxejja tal-hekk imsejħa “Repubblika popolari ta' Donetsk”. Huwa talab l-intervent Russu fl-Ukraina tal-lvant, inkluż permezz tal-iskjerament ta' forzi taż-żamma tal-paċi Russi. Huwa assoċjat ma' Igor Strelkov/Girkin, li hu responsabbli għal azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina. Gubarev huwa responsabbli mir-reklutaġġ ta' nies għall-forzi armati tas-separatisti.
                  Responsabbli għat-teħid tal-bini tal-gvern reġjonali f'Donetsk b'forzi pro-Russi u pproklama lilu nnifsu bħala l-“gvernatur tal-poplu”.
                  Minkejja li ġie arrestat għat-theddid tal-integrità territorjali tal-Ukraina, u sussegwentement inħeles, huwa kompla jilgħab rwol prominenti fl-attivitajiet separatisti, u għaldaqstant dgħajjef l-integrità territorjali, is-sovranità u l-indipendenza tal-Ukraina.

                  25.7.2014

                  11.

                  Ekaterina GUBAREVA
                  Екатерина Юрьевна Губарева

                  Twieldet fil-5.7.1983 f'Kakhovka

                  Fil-kapaċità tagħha tal-hekk imsejjaħ “Ministru tal-Affarijiet Barranin” hija responsabbli għad-difiża tal-hekk imsejħa “Repubblika Popolari ta' Donetsk”, u għaldaqstant iddgħajjef l-integrità territorjali, is-sovranità u l-indipendenza tal-Ukraina.
                  Barra minn hekk, il-kont tal-bank tagħha huwa użat biex jiffinanzja gruppi separatisti illegali armati.
                  Billi ħadet u aġixxiet f'din il-kapaċità għalhekk hija appoġġat azzjonijiet u politiki li jdgħajfu l-integrità territorjali, is-sovranità u l-indipendenza tal-Ukraina.

                  25.7.2014

                  12.

                  Fedor BEREZIN
                  Фёдор Дмитриевич Березин

                  Twieled fis-7.2.1960 f'Donetsk

                  L-hekk imsejjaħ “viċi ministru tad-difiża” tal-hekk imsejħa “Repubblika Popolari ta' Donetsk”. Huwa assoċjat ma' Igor Strelkov/Girkin, l-hekk imsejjaħ “ministru tad-difiża” tal-hekk imsejħa “Repubblika Popolari ta' Donetsk”, li huwa responsabbli għal azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina. Billi ħa u aġixxa f'din il-kapaċità Berezin għalhekk appoġġa azzjonijiet u politiki li jdgħajfu l-integrità territorjali, is-sovranità u l-indipendenza tal-Ukraina.

                  25.7.2014

                  13.

                  Valery Vladimirovich KAUROV
                  Валерий Владимирович Кауров

                  Twieled fit-2.4.1956 f'Odessa

                  L-hekk imsejjaħ “president” tal-hekk imsejħa “Repubblika ta' Novorossiya” li appella lir-Russja biex tiskjera truppi fl-Ukraina. Billi ħa u aġixxa f'din il-kapaċità huwa għalhekk appoġġa azzjonijiet u politiki li jdgħajfu l-integrità territorjali, is-sovranità u l-indipendenza tal-Ukraina.

                  25.7.2014

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Twieled fit-23.6.1972 fir-reġjun ta' Vinnytsia

                  Assistent għoli ta' Igor Strelkov/Girkin li huwa responsabbli għal azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina. Billi ħa u aġixxa f'din il-kapaċità, Zdriliuk għalhekk appoġġa azzjonijiet u politiki li jdgħajfu l-integrità territorjali, is-sovranità u l-indipendenza tal-Ukraina.

                  25.7.2014

                  15.

                  Vladimir ANTYUFEYEV
                  Владимир Антюфеев
                  (magħruf ukoll bħala Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Twieled fid-19.2.1951 f'Novosibirsk

                  Ex-'Ministru tas-Sigurtà tal-Istat' fir-reġjun separatist tat-Transnistrija. Mid-9 ta' Lulju 2014, huwa kien l-ewwel l-ewwel viċi prim ministru tar-Repubblika Popolari ta' Donetsk, responsabbli għas-sigurtà u l-infurzar tal-liġi. Fil-kapaċità tiegħu, huwa responsabbli għall-attivitajiet 'governamentali' tas-separatisti tal-hekk imsejjaħ 'gvern tar-Repubblika Popolari ta' Donetsk'.

                  25.7.2014

      II.   Entitajiet li jdgħajfu l-integrità territorjali, is-sovranità u l-indipendenza tal-Ukraina

                  Isem

                  Informazzjoni ta' Identifikazzjoni

                  Raġunijiet

                  Data ta' elenkar

                  1.

                  L-hekk imsejħa “Repubblika Popolari ta' Lugansk”
                  “Луганская народная республика”
                  “Luganskaya narodnaya respublika”

                  Sit elettroniku uffiċjali:
                  http://lugansk-online.info
                  Numru tat-telefon
                  +38-099-160-74-14

                  L-hekk imsejħa “Repubblika Popolari ta' Lugansk” ġiet stabbilita fis-27 ta' April 2014.
                  Responsabbli għall-organizzazzjoni tar-referendum illegali fil-11 ta' Mejju 2014. Dikjarazzjoni tal-indipendenza fit-12 ta' Mejju 2014.
                  Fit-22 ta' Mejju 2014, l-hekk imsejħin “Repubbliki Popolari” ta' Donetsk u Lugansk ħolqu l-hekk imsejjaħ “Stat Federali ta' Novorossiya”.
                  Dan huwa bi ksur tal-liġi kostituzzjonali Ukraina, u, bħala konsegwenza, tad-dritt internazzjonali, u għaldaqstant dgħajjef l-integrità territorjali, is-sovranità u l-indipendenza tal-Ukraina.
                  Hija involuta wkoll fir-reklutaġġ tal-“Armata tax-Xlokk” separatista u gruppi separatisti illegali armati oħrajn, u għaldaqstant iddgħajjef l-istabbiltà jew is-sigurtà tal-Ukraina.

                  25.7.2014

                  2.

                  L-hekk imsejħa “Repubblika Popolari ta' Donetsk”
                  “Донецкая народная республика”
                  “Donétskaya naródnaya respúblika”

                  Informazzjoni uffiċjali, inkluż il-Kostituzzjoni tar-Repubblika Popolari ta' Donetsk u l-kompożizzjoni tal-Kunsill Suprem
                  http://dnr-news.com/
                  Media soċjali:
                  https://twitter.com/dnrpress
                  http://vk.com/dnrnews

                  L-hekk imsejħa “Repubblika Popolari ta' Donetsk” ġiet iddikjarata fis-7 ta' April 2014.
                  Responsabbli għall-organizzazzjoni tar-referendum illegali fil-11 ta' Mejju 2014. Dikjarazzjoni tal-indipendenza fit-12 ta' Mejju 2014.
                  Fl-24 ta' Mejju 2014, l-hekk imsejħin “Repubbliki Popolari” ta' Donetsk u Lugansk iffirmaw ftehim dwar il-ħolqien tal-hekk imsejjaħ “Stat Federali ta' Novorossiya”.
                  Dan huwa bi ksur tal-liġi kostituzzjonali Ukraina, u, bħala konsegwenza, tad-dritt internazzjonali, u għaldaqstant dgħajjef l-integrità territorjali, is-sovranità u l-indipendenza tal-Ukraina.
                  Hija involuta wkoll fir-reklutaġġ tal- gruppi separatisti illegali armati, u għaldaqstant iddgħajjef l-istabbiltà jew is-sigurtà tal-Ukraina.

                  25.7.2014

                  3.

                  L-hekk imsejjaħ “Stat Federali ta' Novorossiya”
                  “Федеративное государство Новороссия”
                  “Federativnoye Gosudarstvo Novorossiya”

                  Stqarrijiet uffiċjali għall-istampa:
                  http://novorossia.su/official

                  Fl-24 ta' Mejju 2014, l-hekk imsejħin “Repubbliki Popolari” ta' Donetsk u Lugansk iffirmaw ftehim dwar il-ħolqien tal-hekk imsejjaħ “Stat Federali ta' Novorossiya” mhux rikonoxxut.
                  Dan huwa bi ksur tal-liġi kostituzzjonali Ukraina, u, bħala konsegwenza, tad-dritt internazzjonali, u għaldaqstant dgħajjef l-integrità territorjali, is-sovranità u l-indipendenza tal-Ukraina.

                  25.7.2014

                  4.

                  Unjoni Internazzjonali ta' Assoċjazzjonijiet Pubbliċi “Great Don Army”
                  Международный Союз Общественных Объединений
                  “Всевеликое Войско Донское”

                  Sit elettroniku uffiċjali:
                  http://vvd2003.narod.ru/
                  Numru tat-telefon:
                  +7-8-908-178-65-57
                  Media soċjali:
                  Gwardja Nazzjonali Kosakka
                  http://vk.com/kazak_nac_guard
                  Indirizz: 346465 Russia Rostov Region. October (C) District. St Zaplavskaya. Str Shosseynaya 1

                  Il-“Great Don Army” stabbiliet il-“Gwardja Nazzjonali Kosakka”, responsabbli għall-ġlied kontra l-forzi tal-gvern Ukrain fl-Ukraina tal-Lvant, u għaldaqstant dgħajfet l-integrità territorjali, is-sovranità u l-indipendenza tal-Ukraina kif ukoll thedded l-istabbilta jew is-sigurtà tal-Ukraina.
                  Assoċjata mas-Sur Nikolay KOZITSYN, li huwa Kmandant tal-forzi Kosakki u responsabbli għat-tmexxija tas-separatisti fl-Ukraina tal-Lvant li qed jiġġieldu kontra l-forzi tal-gvern Ukrain.

                  25.7.2014

                  5.

                  “Sobol”
                  “СОБОЛЬ”

                  Sit elettroniku uffiċjali:
                  http://soboli.net
                  Media soċjali:
                  http://vk.com/sobolipress
                  Numru tat-telefon:
                  (0652) 60-23-93.
                  Posta elettronika: SoboliPress@gmail.com
                  Indirizz: Crimea, Simferopol, str. Kiev, 4 (area bus station “Central”).

                  Organizzazzjoni paramilitari radikali, responsabbli għall-appoġġ bla ħabi tal-użu tal-forza biex jintemm il-kontroll tal-Ukraina fuq il-Krimea, u għaldaqstant iddgħajjef l-integrità territorjali, is-sovranità u l-indipendenza tal-Ukraina.
                  Responsabbli għat-taħriġ ta' separatisti biex jiġġieldu kontra l-forzi tal-gvern Ukrain fl-Ukraina tal-Lvant, u għaldaqstant jheddu l-istabbiltà jew is-sigurtà tal-Ukraina.

                  25.7.2014

                  6.

                  L-hekk imsejħa “Gwardja ta' Lugansk”
                  “Луганская гвардия”

                  Media soċjali:
                  https://vk.com/luguard
                  http://vk.com/club68692201

                  Milizzja għall-awtodifiża ta' Lugansk, responsabbli għat-taħriġ ta' separatisti biex jiġġieldu kontra l-forzi tal-gvern Ukrain fl-Ukraina tal-Lvant, u għaldaqstant jheddu l-istabbiltà jew is-sigurtà tal-Ukraina.
                  Assoċjata mas-Sur German PROPOKIV, mexxej attiv li huwa responsabbli li ħa parti fit-teħid tal-bini tal-uffiċċju reġjonali ta' Lugansk tas-Servizz tas-Sigurtà Ukrain u rreġistra filmat b'dikjarazzjoni lill-President Putin u r-Russja mill-bini okkupat.

                  25.7.2014

                  7.

                  L-hekk imsejħa “Armata tax-Xlokk”
                  “Армии Юго-Востока”

                  Reklutaġġ:
                  http://lugansk-online.info/statements
                  Media Soċjali:
                  http://vk.com/lugansksbu

                  Grupp separatista illegali armat li huwa kkunsidrat bħala wieħed mill-aktar importanti fl-Ukraina tal-Lvant.
                  Responsabbli għall-okkupazzjoni tal-bini tas-Servizz tas-Sigurtà fir-reġjun ta' Lugansk. Uffiċjal irtirat.
                  Assoċjat mas-Sur Valeriy BOLOTOV, elenkat bħala wieħed mill-mexxejja tal-grupp.
                  Assoċjat mas-Sur Vasyl NIKITIN, responsabbli għall-attivitajiet “governamentali” separatisti tal-hekk imsejjaħ “gvern tar-Repubblika Popolari ta' Luhansk”

                  25.7.2014

                  8.

                  L-hekk imsejħa “Milizzja Popolari ta' Donbass”
                  “Нарóдное ополчéние Донбáсса”

                  Media soċjali:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  Posta elettronika: voenkom.dnr@mail.ru
                  mobilisation@novorossia.co
                  Volontarji fuq it-telefon fir-Russja:
                  +7 (926) 428-99-51
                  +7 (967) 171-27-09
                  jew posta elettronika novoross24@mail.ru
                  Indirizz: Donetsk. Prospect Zasyadko.13

                  Grupp separatista illegali armat responsabbli għall-ġlied kontra l-forzi tal-gvern Ukrain fl-Ukraina tal-Lvant, u għaldaqstant jhedded l-istabbiltà jew is-sigurtà tal-Ukraina.
                  Fost l-oħrajn, il-grupp militanti ħa l-kontroll ta' diversi binjiet tal-gvern fl-Ukraina tal-Lvant kmieni f'April 2014, u għaldaqstant dgħajjef l-integrità territorjali, is-sovranità u l-indipendenza tal-Ukraina.
                  L-ex mexxej tiegħu, is-Sur Pavel Gubarev,
                  huwa responsabbli għat-teħid tal-bini tal-gvern reġjonali f'Donetsk b'forzi pro-Russi u pproklama lilu nnifsu l-“gvernatur tal-poplu”.

                  25.7.2014

                  9.

                  “Battaljun Vostok”
                  “батальоны Восток”

                  Media soċjali:
                  http://vk.com/patriotic_forces_of_donbas

                  Grupp separatista illegali armat li huwa kkunsidrat bħala wieħed mill-aktar importanti fl-Ukraina tal-Lvant.
                  Responsabbli għall-ġlied kontra l-forzi tal-gvern Ukrain fl-Ukraina tal-Lvant, u għaldaqstant jhedded l-istabbiltà jew is-sigurtà tal-Ukraina
                  Ipprova jieħu l-Ajruport ta' Donetsk.

                  25.7.2014

      III.   Entitajiet li s-sjieda tagħhom ġiet trasferita kontrarjament għal-liġi Ukraina

                  Isem

                  Informazzjoni ta' Identifikazzjoni

                  Raġunijiet

                  Data ta' elenkar

                  1.

                  Intrapriża statali tal-vapuri “Kerch ferry”
                  Государственная судоходная компания “Керченская паромная переправа”
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  kodiċi: 14333981

                  Is-sjieda tal-entità ġiet trasferita kontrarjament għall-liġi Ukraina. Il-“Parlament tal-Krimea” adotta riżoluzzjoni Nru 1757-6/14 fis-17.3.2014“Dwar in-nazzjonalizzazzjoni ta' xi kumpanniji li jappartjenu lill-ministeri Ukraini tal-infrastruttura jew l-agrikoltura” u l-“Presidju tal-Parlament tal-Krimea” adotta deċiżjoni Nru 1802-6/14 fl-24.3.2014“Dwar l-Intrapriża ta' sjieda tal-istat tal-vapuri ‘Kerch Ferry’ li tiddikjara l-approprjazzjoni tal-assi li jappartjenu lill-intrapriża statali tal-vapuri tal-passiġġieri ‘Kerch Ferry’ f'isem ir-Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014

                  2.

                  Intrapriża Statali “Port tal-baħar kummerċjali ta' Sevastopol”
                  Государственное предприятие “Севастопольский морской торговый порт”
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  kodiċi: 01125548

                  Is-sjieda tal-entità ġiet trasferita kontrarjament għall-liġi Ukraina. Fis-17.3.2014 il-“Parlament tal-Krimea” adotta riżoluzzjoni Nru 1757-6/14“Dwar in-nazzjonalizzazzjoni ta' xi kumpanniji li jappartjenu lill-ministeri Ukraini tal-infrastruttura jew l-agrikoltura” li tiddikjara l-approprjazzjoni tal-assi li jappartjenu lill-intrapriża statali “Port tal-baħar kummerċjali ta' Sevastopol” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea. F'termini ta' volum ta' kummerċ, huwa l-akbar port tal-baħar kummerċjali fil-Krimea.

                  25.7.2014

                  3.

                  Intrapriża statali “Port tal-baħar kummerċjali ta' Kerch”
                  Государственное предприятие “Керченский морской торговый порт”
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Autonomous Republic of Crimea,
                  (98312, Автономная Республика Крым, г. Керчь, ул. Кирова, 28)
                  Kodiċi: 01125554

                  Is-sjieda tal-entità ġiet trasferita kontrarjament għall-liġi Ukraina. Il-“Parlament tal-Krimea” adotta riżoluzzjoni Nru 1757-6/14 fis-17.3.2014“Dwar in-nazzjonalizzazzjoni ta' xi kumpanniji li jappartjenu lill-ministeri Ukraini tal-infrastruttura jew l-agrikoltura” u riżoluzzjoni Nru 1865-6/14 fis-26.3.2014“Dwar l-Intrapriża ta' Sjieda tal-Istat”“Crimean Sea Ports” (“О Государственном предприятии ‘Крымские морские порты’”) li tiddikjara l-approprjazzjoni tal-assi li jappartjenu lill-intrapriża statali “Port tal-baħar kummerċjali ta' Kerch” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea. F'termini ta' volum ta' kummerċ, huwa t-tieni l-akbar port tal-baħar kummerċjali fil-Krimea.

                  25.7.2014

                  4.

                  Intrapriża statali Universal -Avia
                  Государственном предприятии “Универсал-Авиа”
                  Gosudarstvenoye predpriyatiye
                  “Universal-Avia”

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Is-sjieda tal-entità ġiet trasferita kontrarjament għall-liġi Ukraina. Fl-24.3.2014 il-“Presidju tal-Parlament tal-Krimea” adotta deċiżjoni “Dwar l-Intrapriża ta' Sjieda tal-Istat ‘Gosudarstvenoye predpriyatiye Universal-Avia’” (“О Государственном предприятии ‘Универсал-Авиа’)” Nru 1794-6/14 li tiddikjara l-approprjazzjoni tal-assi li jappartjenu lill-intrapriża statali “Universal-Avia” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014

                  5.

                  Resort “Nizhnyaya Oreanda”
                  Санаторий “Нижняя Ореанда”

                  Resort “Nizhnyaya Oreanda”, 08655, Yalta, Oreanda
                  (08655, г.Ялта, пгт. Ореанда, Санаторий “Нижняя Ореанда”)

                  Is-sjieda tal-entità ġiet trasferita kontrarjament għall-liġi Ukraina. Fil-21 ta' Marzu l-“Presidju tal-Parlament tal-Krimea” adotta deċiżjoni “Dwar il-kwistjonijiet tal-ħolqien ta' Assoċjazzjoni ta' sanatorji u resorts” Nru 1767-6/14 li tiddikjara l-approprjazzjoni tal-assi li jappartjenu lir-resort “Nizhnyaya Oreanda” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014

                  6.

                  L-intrapriża tal-Krimea “Impjant tad-distillazzjoni Azov”
                  Крымское республиканское предприятие “Азовский ликероводочный Завод”
                  Azovsky likerovodochny zavod

                  40 Zeleznodorozhnaya str., 96178 town of Azov, Jankoysky district
                  Джанкойский район, пгт Азовское, ул. Железнодорожная, 40)
                  code: 01271681

                  Is-sjieda tal-entità ġiet trasferita kontrarjament għall-liġi Ukraina. Fid-9 ta' April il-“Presidju tal-Parlament tal-Krimea” adotta deċiżjoni Nru 1991-6/14“Dwar l-emendi għar-Riżoluzzjoni tal-Kunsill tal-Istat tar-Repubblika tal-Krimea” tas-26 ta' Marzu 2014 Nru 1836-6/14“Dwar in-nazzjonalizzazzjoni tal-proprjetà tal-intrapriżi, l-istituzzjonijiet u l-organizzazzjonijiet tal-kumpless agro-industrijali, li jinsab fit-territorju tar-Repubblika tal-Krimea” li tiddikjara l-approprjazzjoni tal-assi li jappartjenu lil “Azovsky likerovodochny zavod” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014

                  7.

                  Entità statali “Assoċjazzjoni Nazzjonali ta' produtturi ‘Massandra’”
                  Национальное производственно-аграрное объединение “Массандра”
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 city of Yalta
                  (98600, г. Ялта, пгт Массандра, ул. Мира, д. 6)
                  kodiċi: 00411890

                  Is-sjieda tal-entità ġiet trasferita kontrarjament għall-liġi Ukraina. Fid-9 ta' April il-“Presidju tal-Parlament tal-Krimea” adotta deċiżjoni Nru 1991-6/14“Dwar l-emendi għar-Riżoluzzjoni tal-Kunsill tal-Istat tar-Repubblika tal-Krimea” tas-26 ta' Marzu 2014 Nru 1836-6/14“Dwar in-nazzjonalizzazzjoni tal-proprjetà tal-intrapriżi, l-istituzzjonijiet u l-organizzazzjonijiet tal-kumpless agro-industrijali, li jinsab fit-territorju tar-Repubblika tal-Krimea” li tiddikjara l-approprjazzjoni tal-assi li jappartjenu lill-entità statali “Assoċjazzjoni Nazzjonali ta' produtturi ‘Massandra’” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014

                  8.

                  “Intrapriża statali Magarach tal-istitut nazzjonali tal-inbid”
                  Государственное предприятие Агрофирма “Магарач” Национального института винограда и вина “Магарач”
                  Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach”

                  9 Chapayeva str., 98433 Vilino, Bakhchisarayski district,
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Kodiċi: 31332064

                  Is-sjieda tal-entità ġiet trasferita kontrarjament għall-liġi Ukraina. Fid-9 ta' April il-“Presidju tal-Parlament tal-Krimea” adotta deċiżjoni Nru 1991-6/14“Dwar l-emendi għar-Riżoluzzjoni tal-Kunsill tal-Istat tar-Repubblika tal-Krimea” tas-26 ta' Marzu 2014 Nru 1836-6/14“Dwar in-nazzjonalizzazzjoni tal-proprjetà tal-intrapriżi, l-istituzzjonijiet u l-organizzazzjonijiet tal-kumpless agro-industrijali, li jinsab fit-territorju tar-Repubblika tal-Krimea” li tiddikjara l-approprjazzjoni tal-assi li jappartjenu lill-entità statali “Gosudarstvenoye predpriyatiye ‘Agrofirma Magarach’ nacionalnogo instituta vinograda i vina ‘Magarach’” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014

                  9.

                  Intrapriża statali “Fabbrika tal-inbid effervexxenti Novy Svet”
                  Государственное предприятиеЗавод шампанских вин “Новый свет”
                  Gosudarstvenoye predpriyatiye “Zavod shampanskykh vin Novy Svet”

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Kodiċi: 00412665

                  Is-sjieda tal-entità ġiet trasferita kontrarjament għall-liġi Ukraina. Fid-9 ta' April il-“Presidju tal-Parlament tal-Krimea” adotta deċiżjoni Nru 1991-6/14“Dwar l-emendi għar-Riżoluzzjoni tal-Kunsill tal-Istat tar-Repubblika tal-Krimea” tas-26 ta' Marzu 2014 Nru 1836-6/14“Dwar in-nazzjonalizzazzjoni tal-proprjetà tal-intrapriżi, l-istituzzjonijiet u l-organizzazzjonijiet tal-kumpless agro-industrijali, li jinsab fit-territorju tar-Repubblika tal-Krimea” li tiddikjara l-approprjazzjoni tal-assi li jappartjenu lill-entità statali “Zavod shampanskykh vin Novy Svet” f'isem ir-“Repubblika tal-Krimea”. L-intrapriża hija għalhekk effettivament konfiskata mill-“awtoritajiet” tal-Krimea.

                  25.7.2014


title: Deċiżjoni (UE, Euratom) 2017/1611 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/105

         DEĊIŻJONI (UE, Euratom) 2017/1611 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel għas-sena finanzjarja 2015
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2015 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2015 (COM(2016)475 — C8-0269/2016) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel għas-sena finanzjarja 2015 (3),

               —

               wara li kkunsidra r-rapport tal-Kummissjoni dwar is-segwitu għall-kwittanza għas-sena finanzjarja 2014 (COM(2016)674) u d-dokumenti ta' ħidma tas-servizzi tal-Kummissjoni li jakkumpanjawh (SWD(2016)338, SWD(2016)339),

               —

               wara li kkunsidra r-rapport annwali tal-Kummissjoni lill-awtorità ta' kwittanza dwar l-awditi interni mwettqa fl-2015 (COM(2016)628) u d-dokument ta' ħidma tas-servizzi tal-Kummissjoni li jakkumpanjah (SWD(2016)322),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel għas-sena finanzjarja 2015, flimkien mar-risposta tal-Aġenzija (4),

               —

               wara li kkunsidra d-dikjarazzjoni ta' assigurazzjoni (5) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2015 (05874/2017 — C8-0038/2017),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b'mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta' Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (7), u b'mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta' Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (8), u b'mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni ta' Implimentazzjoni tal-Kummissjoni 2013/770/UE tas-17 ta' Diċembru 2013 li tistabbilixxi l-Aġenzija Eżekuttiva tal-Konsumaturi, is-Saħħa u l-Ikel u li tirrevoka d-Deċiżjoni 2004/858/KE (9),

               —

               wara li kkunsidra d-Deċiżjoni ta' Implimentazzjoni tal-Kummissjoni 2014/927/UE tas-17 ta' Diċembru 2014 li temenda d-Deċiżjoni 2013/770/UE sabiex “L-Aġenzija Eżekuttiva tal-Konsumaturi, is-Saħħa u l-Ikel” tiġi ttrasformata f'“L-Aġenzija Eżekuttiva għall-Konsumatur, is-Saħħa, l-Agrikoltura u l-Ikel” (10),

               —

               wara li kkunsidra l-Artikolu 93 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A8-0150/2017),

               A.

               billi, skont it-termini tal-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u tamministra l-programmi, u billi, b'applikazzjoni tal-Artikolu 317 tat-Trattat dwar il-Funzjonament tal-Unjoni Ewropea, din għandha timplimenta l-baġit f'kooperazzjoni mal-Istati Membri, fuq ir-responsabbiltà tagħha stess, f'konformità mal-prinċipju ta' ġestjoni finanzjarja tajba;

               1.

               Jagħti l-kwittanza lid-Direttur tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel għall-implimentazzjoni tal-baġit tal-Aġenzija Eżekuttiva għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni li hija parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima III — Il-Kummissjoni u l-aġenziji eżekuttivi, kif ukoll fir-riżoluzzjoni tiegħu tas-27 ta' April 2017 dwar ir-rapporti speċjali tal-Qorti tal-Awdituri fil-kuntest tal-kwittanza lill-Kummissjoni għas-sena finanzjarja 2015 (11);

               3.

               Jagħti istruzzjonijiet lill-President tiegħu biex jgħaddi din id-deċiżjoni, id-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima III — Il-Kummissjoni u r-riżoluzzjoni li hija parti integrali minn dawn id-deċiżjonijiet, lid-Direttur tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU L 69,13.3.2015.

      (2)  ĠU C 380, 14.10.2016, p. 1.

      (3)  ĠU C 417, 11.11.2016, p. 2.

      (4)  ĠU C 449, 1.12.2016, p. 41.

      (5)  ĠU C 380, 14.10.2016, p. 147.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 341,18.12.2013, p. 69.

      (10)  ĠU L 363, 18.12.2014, p. 183.

      (11)  Testi adottati ta' dik id-data, P8_TA(2017)0144 (ara l-paġna 66 ta' dan il-Ġurnal Uffiċjali).


title: Deċiżjoni (UE) 2017/1722 tal-Parlament Ewropew tas-27 ta' April 2017 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/323

         DEĊIŻJONI (UE) 2017/1722 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0050/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (4), u b'mod partikolari l-Artikolu 21 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0146/2017),

               1.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 203.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 53, 22.2.2007, p. 1.

      (5)  ĠU L 328, 7.12.2013, p. 42.


title: Id-Deċiżjoni tal-Qorti dwar il-preżentazzjoni u n-notifika ta’ dokumenti proċedurali permezz tal-applikazzjoni e-EFTACourt

text:
               9.3.2017

               MT

               Il-Ġurnal Uffiċjali tal-Unjoni Ewropea

               C 73/18

         ID-DEĊIŻJONI TAL-QORTI
   dwar il-preżentazzjoni u n-notifika ta’ dokumenti proċedurali permezz tal-applikazzjoni e-EFTACourt
   (2017/C 73/09)
   IL-QORTI,
   Wara li kkunsidrat ir-Regoli tal-Proċedura, u partikolarment it-tieni subparagrafu ta’ Artikoli 32(5) tagħhom,
   Billi:
   […] il-Qorti tista’ tistabbilixxi, permezz ta’ deċiżjoni, il-kriterji li skonthom dokument proċedurali trażmess lir-Reġistru b’mezz elettroniku jista’ jitqies li huwa l-oriġinal ta’ dan id-dokument. […],
   IDDEĊIDIET KIF ĠEJ:
   Artikolu 1
   L-applikazzjoni tat-teknoloġija tal-informatika magħrufa bħala “e-EFTACourt”, tippermetti l-preżentazzjoni u n-notifika ta’ dokumenti proċedurali b’mezzi elettroniċi skont il-kundizzjonijiet stipulati minn din id-Deċiżjoni.
   Artikolu 2
   L-użu tal-applikazzjoni jeħtieġ identifikazzjoni tal-utent u password personali.
   Artikolu 3
   Dokument proċedurali ppreżentat permezz ta’ e-EFTACourt għandu jitqies li huwa l-oriġinal ta’ dan id-dokument għall-fini tal-ewwel subparagrafu tal-Artikolu 32(1) tar-Regoli tal-Proċedura meta l-identifikazzjoni tal-utent u l-password tar-rappreżentant jkunu ġew użati biex tiġi effettwata din il-preżentazzjoni. Din l-identifikazzjoni għandha tikkostitwixxi l-firma tad-dokument ikkonċernat.
   Artikolu 4
   Dokument ippreżentat permezz tal-applikazzjoni e-EFTACourt jrid ikun akkumpanjat mill-Annessi msemmija fih u skeda li telenka dawn l-Annessi.
   Ma għandux ikun meħtieġ li jiġu ppreżentati kopji ċċertifikati tad-dokument ippreżentat permezz tal-applikazzjoni e-EFTACourt jew ta’ kwalunkwe Anness tiegħu.
   Artikolu 5
   Dokument proċedurali għandu jiġi meqjus li ġie ppreżentat għall-fini tal-Artikolu 32(2) tar-Regoli ta’ Proċedura fil-ħin tal-validazzjoni tar-rappreżentant tal-preżentazzjoni ta’ dan id-dokument.
   Il-ħin relevanti għandu jkun il-ħin fil-Gran Dukat tal-Lussemburgu.
   Artikolu 6
   Dokumenti proċedurali, inklużi sentenzi u digrieti, għandhom jiġu nnotifikati lir-rappreżentanti tal-partijiet permezz tal-applikazzjoni e-EFTACourt fejn ikunu espressament aċċettaw dan il-metodu ta’ notifika billi jippreżentaw dokument proċedurali permezz ta’ e-EFTACourt.
   Dokumenti proċedurali għandhom jiġu nnotifikati permezz tal-e-EFTACourt dwar Stati li huma partijiet għall-Ftehim dwar iż-Żona Ekonomika Ewropea, l-Awtorità ta’ Sorveljanza tal-EFTA u istituzzjonijiet, korpi, uffiċċji jew aġenziji tal-Unjoni, sakemm dawn ikunu aċċettaw dan il-metodu ta’ servizz.
   Artikolu 7
   Ir-reċipjenti intiżi tad-dokumenti nnotifikati msemmija fl-Artikolu 6 għandhom ikunu notifikati permezz ta’ ittra elettronika ta’ kwalunkwe dokument innotifikat dwarhom permezz ta’ e-EFTACourt.
   Dokument proċedurali għandu jkun innotifikat fil-ħin meta r-reċipjent intiż (ir-rappreżentant jew l-assistent tiegħu) jitlob aċċess għal dan id-dokument. Fin-nuqqas ta’ kwalunkwe talba għal aċċess, id-dokument għandu jitqies li jkun ġie nnotifikat fl-għeluq tas-seba’ jum wara l-jum li fih in-notifika elettronika tkun intbagħtet.
   Fejn parti tkun irrappreżentata minn iktar minn aġent jew avukat wieħed, il-ħin li jittieħed kont tiegħu fl-istima ta’ limiti ta’ żmien għandu jkun il-ħin meta tkun saret l-ewwel talba għall-aċċess.
   Il-ħin relevanti għandu jkun il-ħin fil-Gran Dukat tal-Lussemburgu.
   Artikolu 8
   Ir-Reġistratur għandu jfassal il-kundizzjonijiet għall-użu ta’ e-EFTACourt u jassigura li jkunu osservati. Kwalunkwe użu ta’ e-EFTACourt li jmur kontra dawn il-kundizzjonijiet jista’ jirriżulta fid-diżattivazzjoni tal-kont ikkonċernat.
   Il-Qorti għandha tieħu l-passi meħtieġa sabiex tipproteġi l-e-EFTACourt minn kwalunkwe abbuż jew użu malizzjuż.
   Utenti għandhom jiġu nnotifikati permezz ta’ ittra elettronika bi kwalunkwe azzjoni meħuda skont dan l-Artikolu li timpedihom milli jużaw il-kont tagħhom.
   Artikolu 9
   Din id-deċiżjoni għandha tidħol fis-seħħ ġurnata wara l-pubblikazzjoni tagħha fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.

      Lussemburgu, 12 ta’ Diċembru 2016.


Avviż Legali Importanti

|

32006D0137

Deċiżjoni tal-Kunsill ta' l- 14 ta' Frar 2006 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ f’Xorb Spirituż u Xorb Aromatizzat anness mal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa waħda, u r-Repubblika taċ-Ċilì, min-naħa l-oħra

Official Journal L 054 , 24/02/2006 P. 0028 - 0028 Official Journal L 270 , 29/09/2006 P. 0252 - 0252

		Deċiżjoni Tal-Kunsillta' l- 14 ta' Frar 2006dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ f’Xorb Spirituż u Xorb Aromatizzat anness mal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa waħda, u r-Repubblika taċ-Ċilì, min-naħa l-oħra(2006/137/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Ftehim li jistabbilixxi Assoċjazzjoni bejn il- Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra (minn hawn 'il quddiem imsejjaħ il-"Ftehim ta' Assoċjazzjoni") [1], kien ġie ffirmat fit- 18 ta' Novembru 2002, u daħal fis-seħħ fl- 1 ta' Marzu 2005 [2].(2) Fil- 24 ta' Novembru 2005, il-Kunsill awtorizza lill-Kummissjoni sabiex tidħol f'negozjati mar-Repubblika taċ-Ċili sabiex jiġi emendat il-Ftehim dwar il-Kummerċ f’Xorb Spirituż u Xorb Aromatizzat mehmuż bħala l-Anness VI [3] (minn hawn 'il quddiem imsejjaħ l-"Anness VI") mal-Ftehim ta' Assoċjazzjoni. Dawn in-negozjati ġew konklużi b'suċċess.(3) Il-Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Anness VI għandu jiġi approvat,IDDEĊIEDA KIF ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u r-Repubblika taċ-Ċilì dwar emendi lill-Ftehim dwar il-Kummerċ f’Xorb Spirituż u Xorb Aromatizzat anness mal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, huwa b'dan approvat f'isem il-Komunità.It-test tal-Ftehim fil-forma ta' Skambju ta' Ittri huwa mehmuż ma' din id-Deċiżjoni.Artikolu 2Il-Kummissarju għall-Agrikoltura u Żvilupp Rurali huwa b'dan awtorizzat li jiffirma l-Ftehim fil-forma ta' Skambju ta' Ittri sabiex tintrabat il-Komunità.Magħmul fi Brussell, nhar il- 14 ta' Frar 2006Għall-KunsillIl-PresidentK.-H. Grasser[1] ĠU L 352, 30.12.2002, p. 3.[2] ĠU L 84, 2.4.2005, p. 21.[3] ĠU L 352, 30.12.2002, p. 1198.--------------------------------------------------


title: 2014/481/UE: Deċiżjoni tal-Kunsill tal- 14 ta' Lulju 2014 dwar il-pożizzjoni li għandha tittieħed f'isem l-Unjoni Ewropea rigward il-parteċipazzjoni fil-Kumitat Konsultattiv tal-CARIFORUM-UE previst mill-Ftehim ta' Sħubija Ekonomika bejn l-Istati tal-CARIFORUM, min-naħa l-waħda, u l-Komunità Ewropea u l-Istati Membri tagħha, min-naħa l-oħra

text:
               22.7.2014

               MT

               Il-Ġurnal Uffiċjali tal-Unjoni Ewropea

               L 216/1

         DEĊIŻJONI TAL-KUNSILL
   tal-14 ta' Lulju 2014
   dwar il-pożizzjoni li għandha tittieħed f'isem l-Unjoni Ewropea rigward il-parteċipazzjoni fil-Kumitat Konsultattiv tal-CARIFORUM-UE previst mill-Ftehim ta' Sħubija Ekonomika bejn l-Istati tal-CARIFORUM, min-naħa l-waħda, u l-Komunità Ewropea u l-Istati Membri tagħha, min-naħa l-oħra

      (2014/481/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta' Sħubija Ekonomika bejn l-Istati tal-CARIFORUM, min-naħa l-waħda, u l-Komunità Ewropea u l-Istati Membri tagħha, min-naħa l-oħra (1) (il-“Ftehim”), ġie ffirmat fil-15 ta' Ottubru 2008, u ġie applikat provviżjorjament sa mid-29 ta' Diċembru 2008.

               (2)

               L-Artikolu 232(2) tal-Ftehim jipprevedi li l-Kunsill Konġunt tiegħu jiddeċiedi dwar il-parteċipazzjoni fil-Kumitat Konsultattiv tal-CARIFORUM-UE tas-soċjetà ċivili, bl-għan li tkun żgurata rappreżentazzjoni wiesgħa tal-partijiet interessati kollha.

               (3)

               Huwa importanti li jiġu stabbiliti l-istituzzjonijiet kollha previsti mill-Ftehim, speċjalment il-Kumitat Konsultattiv tal-CARIFORUM-UE li għadu ma ssejjaħx, minkejja r-rwol tiegħu fil-promozzjoni tad-djalogu, il-kooperazzjoni u l-monitoraġġ skont il-Ftehim.

               (4)

               Il-Kumitat Ekonomiku u Soċjali Ewropew esprima r-rieda tiegħu li jgħin lill-Kumitat Konsultattiv tal-CARIFORUM-UE, billi jorganizza l-għażla tar-rappreżentanti Ewropej għal dak il-Kumitat, u billi jassumi l-funzjoni tas-Segretarjat ta' dak il-Kumitat fil-perjodu inizjali wara li dan jiġi stabbilit.

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni fir-rigward tal-adozzjoni ta' deċiżjoni tal-Kunsill Konġunt tal-CARIFORUM-UE prevista mill-Ftehim ta' Sħubija Ekonomika bejn l-Istati tal-CARIFORUM, min-naħa l-waħda, u l-Komunità Ewropea u l-Istati Membri tagħha, min-naħa l-oħra, dwar il-Kumitat Konsultattiv tagħha, għandha tiġi bbażata fuq l-abbozz ta' deċiżjoni tal-Kunsill Konġunt mehmuża ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta' Lulju 2014.

            Għall-Kunsill

            Il-President

         M. MARTINA

      (1)  ĠU L 289, 30.10.2008, p. 3.

      ABBOZZ
      DEĊIŻJONI Nru …/2014 TAL-KUNSILL KONĠUNT TAL-CARIFORUM-UE
      ta'
      stabbilit mill-Ftehim ta' Sħubija Ekonomika bejn l-Istati tal-CARIFORUM, min-naħa l-waħda, u l-Komunità Ewropea u l-Istati Membri tagħha, min-naħa l-oħra, rigward il-parteċipazzjoni fil-Kumitat Konsultattiv tal-CARIFORUM-UE
      IL-KUNSILL KONĠUNT TAL-CARIFORUM-UE,
      Wara li kkunsidra l-Ftehim ta' Sħubija Ekonomika bejn l-Istati tal-CARIFORUM, min-naħa l-waħda, u l-Komunità Ewropea u l-Istati Membri tagħha, min-naħa l-oħra (“il-Ftehim”), u b'mod partikolari l-Artikolu 232(2) tiegħu,
      Billi fid-dawl tal-għanijiet stabbiliti fl-Artikolu 1 tal-Ftehim, u l-impenn lejn il-monitoraġġ tiegħu stipulat fl-Artikolu 5 tal-Ftehim, huwa xieraq li tiġi determinata l-parteċipazzjoni fil-Kumitat Konsultattiv tal-CARIFORUM-UE,
      ADOTTA DIN ID-DEĊIŻJONI:
      Artikolu 1
      1.   Il-Kumitat Konsultattiv tal-CARIFORUM-UE (“il-Kumitat”) ikun magħmul minn erbgħin (40) rappreżentant permanenti ta' organizzazzjonijiet tas-soċjetà ċivili kif ġej:

                  (a)

                  ħamsa u għoxrin (25) li jirrappreżentaw organizzazzjonijiet allokati fl-Istati tal-CARIFORUM; u

                  (b)

                  ħmistax (15) li jirrappreżentaw organizzazzjonijiet allokati fl-Unjoni Ewropea.

            2.   F'kull sett ta' rappreżentanti msemmija hawn fuq, ikun hemm rappreżentanza bbilanċjata ta':

                  (a)

                  l-organizzazzjonijiet ta' min jimpjega,

                  (b)

                  trade unions,

                  (c)

                  organizzazzjonijiet oħra ekonomiċi, soċjali u mhux governattivi, inklużi organizzazzjonijiet għall-iżvilupp u organizzazzjonijiet ambjentali; u

                  (d)

                  il-komunità akkademika.

            3.   Ir-rappreżentanti permanenti jservu għal sentejn. Jiġu żgurati l-kompetenzi rilevanti u r-rappreżentanza ġeografika u settorjali wiesgħa.
      4.   Għall-finijiet ta' din id-Deċiżjoni, “organizzazzjonijiet tas-soċjetà ċivili” jinkludi istituzzjonijiet, assoċjazzjonijiet, fondazzjonijiet, gruppi ta' promozzjoni u entitajiet oħra ta' natura mhux governattiva li ma għandhomx skop ta' qligħ u li huma kapaċi jipprovdu pariri jew jikkontribwixxu informazzjoni speċjalizzata dwar kwistjonijiet koperti mill-Ftehim, kif ukoll rappreżentanti tal-komunità akkademika.
      5.   Organizzazzjoni titqies li tkun fit-territorju ta' wieħed mill-Istati tal-CARIFORUM jew fit-territorju tal-Unjoni Ewropea jekk tali organizzazzjoni jkollha l-uffiċċju statutorju, it-tmexxija u l-kontroll ċentrali fit-territorju ta' wieħed mill-Istati tal-CARIFORUM jew fit-territorju tal-Unjoni Ewropea skont ma jkun il-każ.
      Artikolu 2
      1.   Il-Kumitat għandu jkun kompost mill-Kunsill Konġunt tal-CARIFORUM-UE tar-rappreżentanti ta' organizzazzjonijiet tas-soċjetà ċivili magħżula skont l-Artikolu 1 mill-Unjoni Ewropea u mill-Istati tal-CARIFORUM, rispettivament.
      2.   Il-Kunsill Konġunt tal-CARIFORUM-UE jista' wkoll jimmodifika l-lista tal-membri fejn meħtieġ.
      3.   Kull post vakanti fis-sħubija tal-Kumitat ma għandux jinvalida l-kostituzzjoni tal-Kumitat jew inaqqas id-dritt tal-membri li jifdal milli jaġixxu.
      4.   Maġġoranza tal-membri magħżula mill-Unjoni Ewropea u maġġoranza ta' membri magħżula mill-Istati tal-CARIFORUM tikkostitwixxi kworum tal-Kumitat.
      Artikolu 3
      Il-membri permanenti jistgħu jirċievu assistenza finanzjarja għat-twettiq ta' dmirijiethom fil-Kumitat.
      Artikolu 4
      Kull organizzazzjoni li tissodisfa r-rekwiżiti tal-paragrafu 1 tal-Artikolu 232 tal-Ftehim tista' tattendi l-laqgħat tal-Kumitat bħala osservatur.
      Artikolu 5
      Il-Kumitat Ekonomiku u Soċjali Ewropew għandu jservi bħala s-segretarjat tal-Kumitat għal perijodu inizjali li jintemm fil-31 ta' Diċembru 2014. Wara din id-data, organizzazzjoni jew entità magħżula mill-Istati tal-CARIFORUM segwita minn organizzazzjoni jew entità magħżula mill-Unjoni Ewropea għandha taġixxi fuq bażi alternata għal perijodi ta' 12-il xahar bħala s-segretarjat tal-Kumitat.
      Artikolu 6
      Din id-Deċiżjoni għandha tidħol fis-seħħ fil-[…]

         Magħmul fi …,

               għall-Kunsill Konġunt CARIFORUM-UE


				|

		52014PC0539

			Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed mill-Unjoni Ewropea fil-Kumitat dwar l-Akkwist Pubbliku mill-Gvern dwar l-irtirar tal-oġġezzjonijiet tal-Unjoni għat-tneħħija mill-elenkar ta' tliet entitajiet mill-Anness 3 tal-Ġappun fl-Appendiċi I tal-Ftehim dwar l-Akkwisti Pubbliċi /* COM/2014/0539 final - 2014/0249 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Fl-2001 il-Ġappun nnotifika
lis-Segretarjat tal-GPA l-intenzjoni tiegħu li jirtira mill-kamp ta'
applikazzjoni tal-Ftehim dwar l-Akkwisti Pubbliċi (GPA) tad-WTO lit-tliet
kumpaniji tal-Japanese Railway (JR) ta' Honshu, jiġifieri l-East Japan
Railway Company, is-Central Japan Railway Company u l-West Japan Railway
Company, li huma kumpaniji ferrovjarji li qabel il-gvern Ġappuniż
kien proprjetarju tagħhom b'maġġoranza.
F’dak iż-żmien l-UE u Partijiet oħra
ppreżentataw oġġezzjonijiet għat-tneħħija
mill-elenkar ta' dawn il-kumpaniji, li ġew irtirati bejn l-2002 u l-2006.
Saru diversi konsultazzjonijiet bejn l-UE u
l-Ġappun, madankollu kien fadal tħassib min-naħa tal-UE, filwaqt
li l-partijiet l-oħra tal-GPA irtiraw l-oġġezzjonijiet
tagħhom. Meta jittieħed kont ta' din is-sitwazzjoni, l-Anness 3
tal-iskeda tal-Ġappun skont il-GPA rivedut ma jelenkax it-tliet kumpaniji,
iżda jinkludi nota li tispeċifika li l-kumpaniji madankollu se
jibqgħu meqjusin inklużi sakemm l-UE tirtira l-oġġezzjoni
kontra t-tneħħija mill-elenkar ta’ dawn il-kumpaniji.
Matul l-eżerċizzju dwar il-kamp ta'
applikazzjoni tal-Ftehim ta’ Kummerċ Ħieles bejn l-UE u
l-Ġappun, l-UE esprimiet ir-rieda tagħha li tneħħi
l-oġġezzjoni għat-tneħħija mill-elenkar tat-tliet
kumpanniji Ġappuniżi, fil-kuntest tan-negozjati tal-FTA dwar
l-akkwist pubbliku mill-gvern. Dan kien l-approċċ adottat
mill-Kunsill fil-Pjan Direzzjonali dwar il-Ferroviji u t-Trasport Urban li huwa
approva flimkien mad-direttivi ta’ negozjar.
Abbażi tal-iżvilupp pożittiv
tan-negozjati tal-FTA dwar l-akkwist ferrovjarju, b’mod partikulari l-konferma
mill-Ġappun li għandu l-intenzjoni li jirrevedi b’mod sinifikanti
l-kundizzjonijiet tal-applikazzjoni tar-riżerva tal-GPA tiegħu
għall-ferroviji (“il-Klawsola dwar s-Sikurezza Operazzjonali” kif
stipulata fin-Nota 4 tal-Anness 2 u n-Nota 3 (a)
tal-Anness 3 tal-Ġappun) u li jippromwovi prattiki ta’ akkwist
trasparenti u mhux diskriminatorji mit-tliet kumpaniji tal-JR ta' Honshu,
l-Unjoni Ewropea tista’ tirtira l-oġġezzjonijiet tagħha
għat-tneħħija mill-elenkar ta’ dawn il-kumpanniji mill-kamp ta'
applikazzjoni tal-GPA tal-Ġappun.
2.           L-ELEMENTI LEGALI
TAL-PROPOSTA
Kemm il-GPA[1]
tal-1994 kif ukoll dak rivedut jistabbilixxu l-proċeduri ssimplifikati
għat-teħid tad-deċiżjonijiet biex jiġu mmodifikati
l-listi tal-entitajiet ta’ kull parti kontraenti (“t-tneħħija
mill-elenkar”). Dawn il-modifiki jseħħu permezz tal-Kumitat tal-GPA,
bħala l-korp responsabbli mill-operat tal-GPA. Meta fil-Kumitat tal-GPA ma
titressaq l-ebda oġġezzjoni għall-modifika proposta, il-bidliet
fl-iskedi tal-Partijiet tal-GPA jiġu aċċettati.  Din
id-deċiżjoni jkollha effetti legali għall-Partijiet tal-GPA
kkonċernati minħabba li tbiddel id-drittijiet u l-obbligi
tal-partijiet stabbiliti skont il-Ftehim.
Fil-każ tat-tneħħija mill-elenkar tat-tliet kumpaniji
ferrovjarji propost mill-Ġappun, il-Partijiet Kontraenti kollha
aċċettaw il-modifika billi astjenew milli jikkomunikaw
oġġezzjonijiet lill-Kumitat, bl-eċċezzjoni ta’ żewġ
partijiet tal-GPA oħra, li sussegwentement irtiraw
l-oġġezzjonijiet tagħhom permezz ta’ notifiki.
Għaldaqstant, il-partijiet kontraenti kollha, ħlief l-UE,
ħadu pożizzjoni pożittiva fil-kuntest tal-Kumitat tal-GPA (jew
billi astjenew milli jifformulaw oġġezzjonijiet jew billi
neħħew l-oġġezzjonijiet). Dan ifisser
l-aċċettazzjoni tal-modifika proposta mill-Ġappun. Madankollu,
ġaladarba l-UE żammet l-oġġezzjoni tagħha, ma jistax
jingħad li l-Kumitat nnifsu aċċetta l-modifika. Biex dan
iseħħ, l-UE trid tieħu pożizzjoni pożittiva
fil-kuntest tal-Kumitat tal-GPA, ladarba l-partijiet kontraenti l-oħra
diġà għamlu dan.
Il-GPA rivedut jinkludi dispożizzjoni tranżitorja sabiex
tiġi indirizzata s-sitwazzjoni fil-Kumitat tal-GPA. Din hija n-Nota 5
tal-Anness 3 tal-skeda tal-Ġappun fl-Appendiċi I tal-GPA.
Bis-saħħa ta' din in-nota, it-tliet kumpaniji ferrovjarji jiġu
meqjusa inklużi provviżorjament bħala entitajiet koperti
mill-GPA. Madankollu, in-nota ma tibqax fis-seħħ meta l-UE
tinnotifika lill-kumitat tal-GPA li hija tirtira l-oġġezzjoni
tagħha. Għalhekk hemm tkomplija bejn l-avvenimenti tal-Kumitat
tal-GPA qabel mal-GPA rivedut daħal fis-seħħ u wara li
daħal fis-seħħ. Barra minn hekk, in-nuqqas ta' oġġezzjoni
minn partijiet kontraenti oħra ġiet ikkonfermata meta l-pakkett
tal-GPA rivedut ġie aċċettat skont kif kien adottah il-Kumitat
tal-GPA.
Il-possibilità ta' notifika lill-Kumitat tal-GPA sabiex jiġu
rtirati l-oġġezzjonijiet għandha għalhekk titqies
bħala bidla tal-pożizzjoni tal-UE (li sa issa oġġezzjonat
għal modifika tal-Ġappun) fil-Kumitat tal-GPA. In-notifika tal-UE
tikkostitwixxi l-aħħar rekwiżit sabiex tintemm il-proċedura
tal-Kumitat tal-GPA bl-aċċettazzjoni kollettiva tal-modifika
tal-Ġappun, li jkollha effetti ġuridiċi fuq il-partijiet
kontraenti tal-GPA kollha, mhux biss fuq l-UE.
Ladarba tidħol in-notifika tal-UE, il-kwistjoni tkun fuq
l-aġenda tal-laqgħa tal-Kumitat tal-GPA. F’din il-laqgħa,
il-kumitat tal-GPA ikun mistenni li jieħu azzjoni dwar il-kwistjoni biex
juri li abbażi tal-bidla fil-pożizzjoni tal-UE rigward il-kumpaniji
ferrovjarji, in-Nota 5 tal-Anness 3 tal-iskeda tal-Ġappun ma
tibqax fis-seħħ, u li jiddikjara t-tmiem tal-“proċedura
tat-tneħħija mill-elenkar”. Aktar tard, il-Kumitat għandu
jirċievi kopja awtentika ċċertifikata tal-Anness 3
tal-iskeda tal-Ġappun mis-Segretarjat tal-GPA, li tkun tirrifletti
s-sitwazzjoni l-ġdida.
L-Artikolu 218(9) tat-Trattat dwar il-funzjonament tal-Unjoni
Ewropea (TFUE) jistipula li meta deċiżjoni li għandha effett
legali teħtieġ li tittieħed f’korp imwaqqaf minn ftehim
internazzjonali, il-Kunsill, fuq proposta tal-Kummissjoni, għandu jadotta
d-Deċiżjoni li tistabbilixxi l-pożizzjoni li għandha
tiġi adottata f’isem l-Unjoni. Abbażi ta’ dan ta’ hawn fuq,
it-tneħħija tal-oġġezzjonijiet tal-Unjoni
għall-irtirar tat-tliet entitajiet mill-Anness 3 tal-Ġappun
fl-Appendiċi I tal-Ftehim dwar l-Akkwisti Pubbliċi taqa’
taħt din id-dispożizzjoni billi d-deċiżjoni tittieħed
f’korp imwaqqaf minn ftehim internazzjonali li jaffettwa d-drittijiet u
l-obbligi tal-UE.
2014/0249 (NLE)
Proposta għal
DEĊIŻJONI TAL-KUNSILL
li tistabbilixxi l-pożizzjoni li
għandha tittieħed mill-Unjoni Ewropea fil-Kumitat dwar l-Akkwist
Pubbliku mill-Gvern dwar l-irtirar tal-oġġezzjonijiet tal-Unjoni
għat-tneħħija mill-elenkar ta' tliet entitajiet mill-Anness 3
tal-Ġappun fl-Appendiċi I tal-Ftehim dwar l-Akkwisti
Pubbliċi
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 207(4) flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Fid-29 ta’ Awwissu 2001,
in-notifika tal-Ġappun marbuta mal-irtirar ta’ East Japan Railway Company,
Central Japan Railway Company u West Japan Railway Company mill-Anness 3
tal-Appendiċi I tal-Ġappun, ġiet iċċirkolata
lill-Partijiet tal-GPA skont l-Artikolu XXIV:6(b) tal-Ftehim dwar
l-Akkwisti Pubbliċi mill-Gvern tal-1994 (“il-GPA”).
(2)       Fl-1 ta’ Ottubru 2001,
minħabba t-tħassib tal-bidu, l-Unjoni Ewropea oġġezzjonat
skont l-Artikolu XXIV:6(b) tal-GPA tal-1994 għall-modifiki proposti
kif innotifikati mill-Ġappun sabiex teżamina bir-reqqa
r-raġunijiet għat-tneħħija mill-elenkar intenzjonata ta’
dawn l-entitajiet.
(3)       Minkejja d-diversi
konsultazzjonijiet li saru bejn l-Unjoni u l-Ġappun, l-Unjoni ma rtiratx
l-oġġezzjonijiet tagħha, b'kuntrast mal-partijiet l-oħra
kollha li oġġezzjonaw.
(4)       Matul ir-reviżjoni
tal-GPA tal-1994, ittieħed kont ta’ din is-sitwazzjoni. Il-Ġappun ma
elenkax it-tliet kumpaniji kkonċernati fl-Anness 3 tiegħu,
iżda inkluda nota li tispeċifika li l-kumpaniji għandhom
jitqiesu inklużi fl-Anness 3 tiegħu dejjem jekk l-Unjoni Ewropea ma
tirtirax l-oġġezzjoni tagħha kontra t-tneħħija
mill-elenkar ta’ dawn il-kumpaniji.
(5)       Fil-qafas
tal-eżerċizzju dwar il-kamp ta' applikazzjoni tal-Ftehim ta’
Kummerċ Ħieles bejn l-UE u l-Ġappun, u f’konformità
mal-approċċ adottat mill-Kunsill rigward il-Pjan Direzzjonali dwar
il-Ferroviji u t-Trasport Urban, u bla ebda ħsara għal kull
valutazzjoni dwar il-livell ta’ kompetizzjoni fis-suq ferrovjarju
Ġappuniż, l-Unjoni esprimiet li kienet lesta li tirtira
l-oġġezzjoni għat-tneħħija mill-elenkar tat-tliet
kumpaniji Ġappuniżi, skont in-negozjati tal-FTA dwar l-akkwist
pubbliku mill-gvern.
(6)       Ladarba l-Ġappun
ikkonferma li għandu l-intenzjoni li jirrevedi b’mod sinifikanti
l-kundizzjonijiet għall-applikazzjoni tal-klawsola dwar is-sikurezza
operazzjonali kif stipulata fin-nota 4 tal-Anness 2 u
n-nota 3(a) tal-Anness 3 fl-iskeda tal-Ġappun
fl-Appendiċi I tal-GPA, u li jippromwovi prattiki ta’ akkwist
trasparenti u mhux diskriminatorji mit-tliet kumpaniji ferrovjarji, l-Unjoni
Ewropea għandha tirtira l-oġġezzjonijiet tagħha għat-tneħħija
mill-elenkar ta’ dawn il-kumpanniji.
(7)       L-irtirar
tal-oġġezzjonijiet għandu jkun bla ħsara
għall-pożizzjoni tal-Unjoni fil-Kumitat tal-GPA dwar
id-deċiżjoni fuq il-kriterji indikattivi li juru effettivament
l-eliminazzjoni tal-kontroll jew tal-influwenza tal-gvern fuq l-akkwist kopert
ta' entità, skont l-Artikolu XIX (8) tal-GPA rivedut, b’mod partikolari
jekk il-kontroll jew l-influwenza tal-gvern ikunu effettivament eliminati meta
l-entitajiet ikkonċernati mhumiex joperaw f’ambjent kompetittiv.
(8)       Huwa xieraq, għalhekk,
li tiġi stabbilita l-pożizzjoni li għandha tittieħed
mill-Unjoni fil-Kumitat dwar l-Akkwist Pubbliku mill-Gvern fir-rigward
tal-irtirar tal-oġġezzjonijiet,
ADOTTA DIN ID-DEĊIŻJONI:
Artikolu 1
Il-pożizzjoni li għandha
tittieħed mill-Unjoni Ewropea fil-Kumitat dwar l-Akkwist Pubbliku
tal-Organizzazzjoni Dinjija tal-Kummerċ hija li l-Unjoni Ewropea tirrevoka
l-oġġezzjonijiet kontra l-irtirar ta’ East Japan Railway Company,
Central Japan Railway Company u West Japan Railway Company mill-Anness 3
tal-Ġappun fl-Appendiċi I tal-Ftehim dwar l-Akkwisti
Pubbliċi.
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               2014/115/EU: Id-Deċiżjoni tal-Kunsill
tat-2 ta’ Diċembru 2013 dwar il-konklużjoni
tal-Protokoll li jemenda l-Ftehim dwar l-Akkwisti Pubbliċi mill-Gvern,
ĠU L 68, 7.3.2014, p. 1–1.


title: 2008/381/KE: Deċiżjoni tal-Kunsill ta’ l- 14 ta’ Mejju 2008 li tistabbilixxi Netwerk Ewropew dwar il-Migrazzjoni

text:
               21.5.2008

               MT

               Il-Ġurnal Uffiċjali ta’ l-Unjoni Ewropea

               L 131/7

         DEĊIŻJONI TAL-KUNSILL
   ta’ l-14 ta’ Mejju 2008
   li tistabbilixxi Netwerk Ewropew dwar il-Migrazzjoni
   (2008/381/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 66 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fl-2003 l-Kummissjoni waqqfet azzjoni preparatorja ta’ tlett snin għall-istabbiliment ta’ Netwerk Ewropew dwar il-Migrazzjoni (“EMN”), bil-għan li jipprovdi lill-Komunità u l-Istati Membri tagħha data dwar il-migrazzjoni li tkun oġġettiva, affidabbli u aġġornata.

               (2)

               Fil-laqgħa tiegħu f’Tessaloniki f’Ġunju 2003, il-Kunsill Ewropew, b’kunsiderazzjoni ta’ l-importanza tal-monitoraġġ u l-analiżi tal-fenomenu tal-migrazzjoni multidimensjonali, laqa’ fil-Konklużjonijiet tiegħu l-istabbiliment ta’ l-EMN u ddikjara li kien ser jeżamina l-possibbiltà li titwaqqaf struttura permanenti fil-futur.

               (3)

               Fl-4 ta’ Novembru 2004, il-Kunsill Ewropew endorsja programm pluriennali għat-tisħiħ taż-żona ta’ libertà, sigurtà u ġustizzja, magħruf bħala l-Programm ta’ l-Aja, li jappella għall-iżvilupp tat-tieni fażi ta’ politika komuni fil-qasam ta’ l-asil, il-migrazzjoni, il-viżi u l-fruntieri, mill-1 ta’ Mejju 2004, ibbażat, inter alia, fuq kooperazzjoni prattika iktar mill-qrib bejn l-Istati Membri u skambju ta’ informazzjoni mtejjeb. Il-Programm ta’ l-Aja jirrikonoxxi li “L-iżvilupp li għaddej tal-politika Ewropea dwar l-asil u l-migrazzjoni għandu jkun ibbażat fuq analiżi komuni tal-fenomeni migratorji fl-aspetti kollha tagħhom. It-tisħiħ tal-ġbir, il-provvediment, l-iskambju u l-użu effiċjenti ta’ informazzjoni u data aġġornata dwar l-iżviluppi migratorji rilevanti kollha hija ta’ importanza ċentrali.”

               (4)

               Sabiex jiġu kkonsultati l-partijiet interessati rilevanti dwar il-futur ta’ l-EMN, il-Kummissjoni adottat fit-28 ta’ Novembru 2005“Green Paper dwar il-futur tan-Netwerk Ewropew dwar il-Migrazzjoni” li, b’żieda mal-valutazzjoni tal-funzjonament ta’ l-EMN matul l-ewwel snin tal-perijodu preparatorju, ittrattat ukoll kwistjonijiet bħall-mandat u l-istruttura futura ta’ l-EMN.

               (5)

               Il-konsultazzjoni pubblika wriet li ħafna mill-partijiet interessati huma favur il-kontinwazzjoni u t-tisħiħ ta’ l-attivitajiet ta’ l-EMN u li jinżamm l-objettiv inizjali ta’ l-EMN, li huwa, il-forniment ta’ informazzjoni aġġornata, oġġettiva, affidabbli u kumparabbli dwar kwistjonijiet ta’ migrazzjoni u asil. Deher ukoll li l-biċċa l-kbira tal-partijiet interessati xtaqu li l-EMN jinżamm marbut mal-Kummissjoni.

               (6)

               L-EMN għandu jevita li jiddupplika x-xogħol ta’ strumenti jew strutturi eżistenti tal-Komunità li għandhom l-għan li jiġbru u jiskambjaw informazzjoni fl-oqsma tal-migrazzjoni u l-asil u għandu jipprovdi valur miżjud meta mqabbel magħhom, b’mod partikolari permezz tal-kamp ta’ applikazzjoni wiesa’ tal-kompiti tiegħu, attenzjoni qawwija fuq l-analiżi, rabtiet mal-komunità akkademika u d-disponibbiltà pubblika ta’ l-eżiti tiegħu.

               (7)

               Fost strumenti u strutturi attwali oħrajn, ir-Regolament (KE) Nru 862/2007 tal-Parlament Ewropew u tal-Kunsill tal-11 ta’ Lulju 2007 dwar l-istatistika Komunitarja dwar il-migrazzjoni u l-protezzjoni internazzjonali (2) jikkostitwixxi qafas importanti ta’ referenza għall-funzjonament tan-Netwerk Ewropew dwar il-Migrazzjoni. Għandha tingħata wkoll attenzjoni lill-ħidma siewja mwettqa miċ-Ċentru ta’ Informazzjoni, Diskussjoni u Skambju dwar il-Qsim ta’ Fruntieri u l-Immigrazzjoni (CIREFI) u lid-dispożizzjonijiet tad-Deċiżjoni tal-Kunsill Nru 2005/267/KE tas-16 ta’ Marzu 2005 li tistabbilixxi Netwerk sigur ibbażat fuq il-web dwar l-Informazzjoni u l-Koordinazzjoni għas-Servizzi ta’ Amministrazzjoni tal-Migrazzjoni ta’ l-Istati Membri (3).

               (8)

               Biex jilħaq l-objettivi tiegħu, l-EMN għandu jkun appoġġat minn “Punt ta’ Kuntatt Nazzjonali” f’kull Stat Membru. L-attivitajiet tal-Punti ta’ Kuntatt Nazzjonali għandhom ikunu kkoordinati f’livell Komunitarju mill-Kummissjoni, assistita minn fornitur tas-servizz b’kompetenza esperta suffiċjenti biex jorganizza x-xogħol ta’ rutina ta’ l-EMN, inkluża s-sistema ta’ skambju ta’ informazzjoni tiegħu.

               (9)

               Sabiex ikun żgurat li l-Punti ta’ Kuntatt Nazzjonali jkollhom il-kompetenza esperta meħtieġa biex jittrattaw l-aspetti multipli tal-kwistjonijiet ta’ migrazzjoni u asil, għandhom ikunu ffurmati minn ta’ l-inqas tliet esperti li, individwalment jew flimkien, għandhom kompetenzi fit-tfassil ta’ politika, il-liġi, ir-riċerka u l-istatistika. Dawn l-esperti jistgħu jkunu mill-amministrazzjonijiet ta’ l-Istati Membri jew minn kwalunkwe organizzazzjoni oħra. Kull Punt ta’ Kuntatt Nazzjonali għandu jkollu wkoll b’mod kollettiv kompetenza esperta adegwata fit-Teknoloġija ta’ l-Informatika, fit-twaqqif ta’ skemi ta’ kollaborazzjoni u ta’ netwerking ma’ organizzazzjonijiet u entitajiet nazzjonali oħrajn, u li jikkollabora f’ambjent multilingwistiku f’livell Ewropew.

               (10)

               Kull Punt ta’ Kuntatt Nazzjonali għandu jwaqqaf netwerk ta’ migrazzjoni nazzjonali, magħmul minn organizzazzjonijiet u individwi attivi fil-qasam tal-migrazzjoni u l-asil, u li jinkludi, per eżempju, universitajiet, organizzazzjonijiet ta’ riċerka u riċerkaturi, organizzazzjonijiet governattivi u non-governattivi u organizzazzjonijiet internazzjonali, sabiex jinstemgħu l-partijiet interessati kollha.

               (11)

               “Bord ta’ Tmexxija” għandu jipprovdi gwida politika lill-EMN, inkluż il-kontribut għat-tħejjija u l-approvazzjoni tal-programm annwali ta’ l-attivitajiet ta’ l-EMN.

               (12)

               Sabiex tkun żgurata d-disseminazzjoni l-aktar wiesgħa possibbli ta’ l-informazzjoni prodotta mill-EMN fil-forma ta’ studji u rapporti, tali informazzjoni għandha tkun disponibbli permezz tal-mezzi teknoloġiċi l-iktar avvanzati, inkluż websajt apposta.

               (13)

               Fejn meħtieġ biex jintlaħqu l-objettivi tiegħu, l-EMN għandu jkun jista’ jistabbilixxi relazzjonijiet ta’ kooperazzjoni ma’ entitajiet oħrajn attivi fil-qasam tal-migrazzjoni u l-asil. Meta jkunu stabbiliti tali relazzjonijiet, għandha tingħata attenzjoni partikolari biex ikun żgurat grad tajjeb ta’ kooperazzjoni ma’ entitajiet fid-Danimarka, l-Islanda, in-Norveġja, l-Isvizzera, fil-pajjiżi kandidati għall-adeżjoni, fil-pajjiżi koperti mill-Politika Ewropea tal-Viċinat u fir-Russja.

               (14)

               L-EMN għandu jkun ikkofinanzjat permezz ta’ għotjiet mill-Kummissjoni, skond ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002; ir-Regolament Finanzjarju applikabbli għall-baġit ġenerali tal-Komunitajiet Ewropej (4).

               (15)

               Id-Direttiva 95/46/KE tal-Parlament Ewropew u tal-Kunsill ta’ l-24 ta’ Ottubru 1995 dwar il-protezzjoni ta’ individwi fir-rigward ta’ l-ipproċessar ta’ data personali u dwar il-moviment liberu ta’ dik id-data (5) u r-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ dik id-data (6) għandha titqies fil-kuntest tas-sistema ta’ skambju ta’ informazzjoni ta’ l-EMN.

               (16)

               Skond l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, ir-Renju Unit nnotifika x-xewqa tiegħu li jieħu sehem fl-addozzjoni u applikazzjoni ta’ din id-deċiżjoni.

               (17)

               Skond l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, u mingħajr preġudizzju għall-Artikolu 4 tal-Protokoll imsemmi, l-Irlanda mhix qed tipparteċipa fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha.

               (18)

               Skond l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat ta’ l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix qed tipparteċipa fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Suġġett u kamp ta’ applikazzjoni
   1.   Qiegħed b’dan jiġi stabbilit netwerk Ewropew dwar il-Migrazzjoni (“EMN”).
   2.   L-objettiv ta’ l-EMN għandu jkun li jintlaħqu l-ħtiġijiet ta’ informazzjoni ta’ l-istituzzjonijiet Komunitarji u ta’ l-awtoritajiet ta’ l-Istati Membri u l-istituzzjonijiet tal-migrazzjoni u l-asil, billi jipprovdi informazzjoni aġġornata, oġġettiva, affidabbli u kumparabbli dwar il-migrazzjoni u l-asil, bil-għan li jappoġġa t-tfassil ta’ politika fl-Unjoni Ewropea f’dawn l-oqsma.
   3.   L-EMN għandu jservi wkoll biex jipprovdi informazzjoni dwar dawn is-suġġetti lill-pubbliku in ġenerali.
   Artikolu 2
   Kompiti
   1.   Sabiex jintlaħaq l-objettiv imsemmi fl-Artikolu 1, l-EMN għandu:

               (a)

               jiġbor u jiskambja data u informazzjoni aġġornata u affidabbli minn firxa wiesgħa ta’ sorsi;

               (b)

               janalizza d-data u l-informazzjoni msemmija fil-punt (a) u jipprovdiha f’format faċilment aċċessibbli;

               (ċ)

               f’kollaborazzjoni ma’ korpi rilevanti oħrajn ta’ l-UE, jikkontribwixxi għall-iżvilupp ta’ indikaturi u kriterji li ser itejbu l-konsistenza ta’ l-informazzjoni u jgħinu fl-iżvilupp ta’ attivitajiet Komunitarji relatati ma’ l-istatistika migratorja;

               (d)

               jipproduċi u jippubblika rapporti perjodiċi dwar is-sitwazzjoni tal-migrazzjoni u l-asil fil-Komunità u l-Istati Membri;

               (e)

               joħloq u jmexxi sistema ta’ skambju ta’ informazzjoni bbażata fuq l-Internet li tipprovdi aċċess għad-dokumenti u pubblikazzjonijiet rilevanti fil-qasam tal-migrazzjoni u l-asil;

               (f)

               iżid l-għarfien dwar l-EMN, billi jipprovdi aċċess għall-informazzjoni li jiġbor u jiddissemina l-ħidma ta’ l-EMN, sakemm din l-informazzjoni ma tkunx ta’ natura kunfidenzjali;

               (g)

               jikoordina l-informazzjoni u jikkoopera ma’ korpi Ewropej u internazzjonali oħra rilevanti.

         2.   L-EMN għandu jiżgura li l-attivitajiet tiegħu huma konsistenti u kkoordinati ma’ l-istrumenti u l-istrutturi Komunitarji rilevanti fil-qasam tal-migrazzjoni u l-asil.
   Artikolu 3
   Kompożizzjoni
   L-EMN għandu jkun magħmul minn:

               —

               “Punti ta’ Kuntatt Nazzjonali” magħżula mill-Istati Membri;

               —

               Il-Kummissjoni.

         Artikolu 4
   Bord ta’ Tmexxija
   1.   L-EMN għandu jkun immexxi minn Bord ta’ Tmexxija magħmul minn rappreżentant wieħed minn kull Stat Membru u rappreżentat wieħed tal-Kummissjoni assistit minn żewġ esperti xjentifiċi.
   2.   Ir-rappreżentat tal-Kummissjoni għandu jagħmilha ta’ President tal-Bord ta’ Tmexxija.
   3.   Kull membru tal-Bord ta’ Tmexxija għandu jkollu vot wieħed, inkluż il-President. Id-deċiżjonijiet għandhom jittieħdu b’maġġoranza ta’ żewġ terzi tal-voti mitfugħin.
   4.   Rappreżentant tal-Parlament Ewropew jista’ jipparteċipa bħala osservatur fil-laqgħat tal-Bord ta’ Tmexxija.
   5.   Il-Bord ta’ Tmexxija għandu b’mod partikolari:

               (a)

               jikkontribwixxi għat-tħejjija u l-approvazzjoni tal-programm annwali ta’ l-attivitajiet ta’ l-EMN, inkluż ammont indikattiv tal-baġit minimu u massimu għal kull Punt ta’ Kuntatt Nazzjonali, li jiżgura li l-ispejjeż bażiċi li joħorġu mill-funzjonament xieraq tan-Netwerk, f’konformità ma’ l-Artikolu 5, huma koperti, abbażi ta’ abbozz mill-Presidenza;

               (b)

               jirrevedi l-progress li jkun sar mill-EMN, filwaqt li jirrakkomanda azzjonijiet meħtieġa fejn jingħata l-każ;

               (ċ)

               jipprovdi rapport ta’ status konċiż lill-Parlament Ewropew, lill-Kunsill, lill-Kummissjoni, lill-Kumitat Ekonomiku u Soċjali u lill-Kumitat tar-Reġjuni dwar l-attivitajiet għaddejjin ta’ l-EMN u r-riżultati ewlenin ta’ l-istudji tiegħu, ta’ l-inqas darba fis-sena;

               (d)

               jidentifika r-relazzjonijiet ta’ kooperazzjoni strateġika l-aktar xierqa ma’ entitajiet oħrajn kompetenti fil-qasam tal-migrazzjoni u l-asil u japprova, fejn meħtieġ, l-arranġamenti amministrativi għal tali kooperazzjoni, kif imsemmi fl-Artikolu 10;

               (e)

               jagħti pariri lill-Punti ta’ Kuntatt Nazzjonali dwar kif jistgħu jtejbu l-operazzjonijiet tagħhom, u jgħinhom biex jieħdu l-azzjonijiet meħtieġa, meta jiġu identifikati nuqqasijiet persistenti fil-ħidma ta’ Punt ta’ Kuntatt Nazzjonali li jista’ jkollhom konsegwenzi negattivi fuq il-ħidma ta’ l-EMN.

         6.   Il-Bord ta’ Tmexxija għandu jadotta Regoli ta’ Proċedura tiegħu stess u jiltaqa’, meta msejjaħ mill-President tiegħu, mill-inqas darbtejn fis-sena.
   Artikolu 5
   Punti ta’ Kuntatt Nazzjonali
   1.   Kull Stat Membru għandu jagħżel entità waħda li taġixxi bħala Punt ta’ Kuntatt Nazzjonali tiegħu. Sabiex titħaffef il-ħidma ta’ l-EMN u tkun żgurata l-kisba ta’ l-objettivi tiegħu, l-Istati Membri għandhom jieħdu kont, fejn meħtieġ, tal-ħtieġa ta’ kooperazzjoni bejn ir-rappreżentant tal-Bord ta’ Tmexxija u l-Punt ta’ Kuntatt Nazzjonali tagħhom.
   2.   Il-Punt ta’ Kuntatt Nazzjonali għandu jikkonsisti minn ta’ l-inqas tliet esperti. Wieħed minn dawn l-esperti, li għandu jagħmilha ta’ koordinatur nazzjonali, għandu jkun uffiċjal jew impjegat ta’ l-entità hekk magħżula. L-esperti l-oħra jistgħu jiġu minn din l-entità stess jew minn organizzazzjonijiet pubbliċi jew privati nazzjonali u internazzjonali oħra ibbażati fl-Istat Membru.
   3.   L-esperti ta’ kull Punt ta’ Kuntatt Nazzjonali għandhom kollettivament ikollhom kompetenza esperta fil-qasam ta’ l-asil u l-migrazzjoni, li tkopri l-aspetti ta’ tfassil ta’ politika, liġi, riċerka u statistika.
   4.   L-Istati Membri għandhom jinfurmaw lill-Kummissjoni, sa mhux aktar tard minn tlett xhur wara d-dħul fis-seħħ ta’ din id-Deċiżjoni, dwar liema esperti jiffurmaw parti mill-Punt ta’ Kuntatt Nazzjonali, filwaqt li jispeċifikaw kif dawn ta’ l-aħħar iwieġbu għar-rekwiżiti stabbiliti fil-paragrafu 3.
   5.   Il-Punti ta’ Kuntatt Nazzjonali għandhom iwettqu l-kompiti ta’ l-EMN f’livell nazzjonali u b’mod partikolari:

               (a)

               jipprovdu rapporti nazzjonali, inklużi r-rapporti msemmijin fl-Artikolu 9;

               (b)

               jikkontribwixxu permezz ta’ informazzjoni nazzjonali għas-sistema ta’ skambju ta’ informazzjoni msemmija fl-Artikolu 8;

               (ċ)

               jiżviluppaw il-kapaċità li joħorġu rikjesti ad hoc u li jwieġbu malajr tali rikjesti minn Punti ta’ Kuntatt Nazzjonali oħrajn;

               (d)

               jistabbilixxu netwerk ta’ migrazzjoni nazzjonali, magħmul minn firxa wiesgħa ta’ organizzazzjonijiet u individwi attivi fil-qasam tal-migrazzjoni u l-asil u li jirrappreżentaw il-partijiet interessati rilevanti kollha. Membri tan-netwerk nazzjonali ta’ migrazzjoni jistgħu jiġu mitluba jikkontribwixxu għall-attivitajiet ta’ l-EMN, b’mod partikolari fir-rigward ta’ l-Artikoli 8 u 9.

         6.   L-esperti ta’ kull Punt ta’ Kuntatt Nazzjonali għandhom jiltaqgħu regolarment biex jiddiskutu x-xogħol tiegħu, inkluż, kif xieraq, mal-membri rispettivi tan-netwerks nazzjonali għall-migrazzjoni tiegħu msemmi fil-paragrafu 5(d), u biex isir skambju ta’ informazzjoni dwar attivitajiet attwali u futuri.
   Artikolu 6
   Koordinazzjoni
   1.   Il-Kummissjoni għandha tikkoordina l-ħidma ta’ l-EMN, f’konformità wkoll ma’ l-Artikolu 2 (2), u għandha tiżgura li din tirrifletti b’mod xieraq il-prijoritajiet politiċi tal-Komunità fil-qasam tal-migrazzjoni u l-asil.
   2.   Għall-organizzazzjoni tal-ħidma ta’ l-EMN, il-Kummissjoni għandha tkun assistita minn fornitur tas-servizz selezzjonat abbażi ta’ proċedura ta’ akkwist. Il-fornitur tas-servizz għandu jissodisfa r-rekwiżiti stabbiliti fl-Artikolu 5(3), u kull rekwiżit rilevanti ieħor definit mill-Kummissjoni.
   3.   Taħt is-superviżjoni tal-Kummissjoni, il-fornitur tas-servizz għandu, inter alia:

               (a)

               jorganizza l-ħidma ta’ kuljum ta’ l-EMN;

               (b)

               jistabbilixxi u jmexxi s-sistema ta’ skambju ta’ informazzjoni msemmija fl-Artikolu 8;

               (ċ)

               jikkordina l-kontributi mill-Punti ta’ Kuntatt Nazzjonali;

               (d)

               jħejji l-laqgħat imsemmijin fl-Artikolu 7;

               (e)

               jħejji l-kumpilazzjonijiet u s-sinteżi tar-rapporti u l-istudji msemmijin fl-Artikolu 9.

         4.   Wara konsultazzjoni mal-Punti ta’ Kuntatt Nazzjonali u l-approvazzjoni mill-Bord ta’ Tmexxija, il-Kummissjoni għandha, fil-limiti ta’ l-objettiv ġenerali u l-kompiti definiti fl-Artikoli 1 u 2, tadotta l-programm annwali ta’ attivitajiet ta’ l-EMN. Il-programm għandu jispeċifika l-objettivi u l-prijoritajiet tematiċi. Il-Kummissjoni għandha tissorvelja l-eżekuzzjoni tal-programm annwali ta’ attivitajiet u tirrapporta regolarment dwar l-eżekuzzjoni tiegħu u l-iżvilupp ta’ l-EMN lill-Bord ta’ Tmexxija.
   5.   B’segwitu tal-parir mogħti mill-Bord ta’ Tmexxija msemmi fl-Artikolu 4 (5) (e), il-Kummissjoni għandha tieħu l-azzjonijiet meħtieġa abbażi tal-ftehim ta’ għotjiet imsemmija fil-paragrafu 6 ta’ dan l-Artikolu.
   6.   Il-Kummissjoni għandha, abbażi tal-programm annwali ta’ attivitajiet ta’ l-EMN, tiddetermina l-ammonti indikattivi disponibbli għal għotjiet u kuntratti fil-qafas ta’ deċiżjoni ta’ finanzjament skond l-Artikolu 75 tar-Regolament (KE, Euratom) Nru 1605/2002.
   7.   Il-Kummissjoni għandha tagħti għotjiet ta’ ħidma lill-Punti ta’ Kuntatt Nazzjonali li jissodisfaw ir-rekwiżiti mniżżlin fl-Artikolu 5 (2) u (3) abbażi ta’ l-applikazzjonijiet individwali ta’ għotjiet ppreżentati mill-Punti ta’ Kuntatt Nazzjonali. Il-kofinanzjament Komunitarju massimu huwa stabbilit għal 80 % tat-total ta’ l-ispiża eliġibbli.
   8.   L-għotjiet, f’konformità ma’ l-Artikolu 113(2) tar-Regolament Nru 1605/2002 (KE, Euratom) ma għandhomx ikunu soġġetti għall-prinċipju ta’ tnaqqis gradwali meta jiġġeddu.
   Artikolu 7
   Laqgħat
   1.   Normalment, l-EMN għandu jiltaqa’ mill-inqas ħames darbiet f’sena.
   2.   Kull Punt ta’ Kuntatt Nazzjonali għandu jkunu rrappreżentat fil-laqgħat ta’ l-EMN mill-inqas minn espert wieħed tagħhom. Mhux iktar minn tliet esperti minn kull Punt ta’ Kuntatt Nazzjonali għandhom jattendu l-laqgħat.
   3.   Il-laqgħat ta’ l-EMN għandhom jissejħu u jiġu ppresjeduti minn rappreżentant tal-Kummissjoni.
   4.   L-għan tal-laqgħat perjodiċi ta’ l-EMN għandu jkun:

               (a)

               li jippermettu lill-Punti ta’ Kuntatt Nazzjonali jiskambjaw tagħrif u esperjenza, b’mod partikolari rigward it-tħaddim ta’ l-EMN;

               (b)

               li jirrevedu l-progress fil-ħidma ta’ l-EMN, u b’mod partikolari fit-tħejjija tar-rapporti u studji msemmija fl-Artikolu 9;

               (ċ)

               jiskambjaw informazzjoni u fehmiet, b’mod partikolari dwar l-istruttura, l-organizzazzjoni, il-kontenut ta’ u l-aċċess għall-informazzjoni disponibbli msemmija fl-Artikolu 8;

               (d)

               li jipprovdu bażi soda għad-diskussjoni ta’ problemi prattiċi u legali li jiltaqgħu magħhom l-Istati Membri fil-qasam tal-migrazzjoi u l-asil, b’mod partikolari d-diskussjoni tar-rikjesti ad hoc imsemmija fl-Artikolu 5(5)(ċ);

               (e)

               li jikkonsultaw il-Punti ta’ Kuntatt Nazzjonali rigward l-iżvilupp tal-programm annwali ta’ attivitajiet ta’ l-EMN imsemmi fl-Artikolu 6(4).

         5.   Esperti u entitajiet li mhumiex membri ta’ l-EMN jistgħu jkunu mistiedna għal-laqgħat tiegħu jekk il-preżenza tagħhom tkun ikkunsidrata li hija mixtieqa. Jistgħu jiġu organizzati wkoll laqgħat konġunti ma’ netwerks jew organizzazzjonijiet oħrajn.
   6.   L-attivitajiet imsemmijin fil-paragrafu 5, jekk ma jkunux ippjanati fil-programm annwali ta’ l-attivitajiet ta’ l-EMN, għandhom ikunu kkomunikati lill-Punti ta’ Kuntatt Nazzjonali fi żmien debitu.
   Artikolu 8
   Sistema ta’ skambju ta’ informazzjoni
   1.   Għandha tiġi stabbilita f’konformità ma’ dan l-Artikolu sistema ta’ skambju ta’ informazzjoni bbażata fuq l-Internet, li tkun aċċessibbli permezz ta’ websajt apposta.
   2.   Il-kontenut ta’ din is-sistema ta’ skambju ta’ informazzjoni għandu jkun normalment pubbliku.
   Mingħajr preġudizzju għar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (7), l-aċċess għall-informazzjoni kunfidenzjali għandu jkun ristrett għall-membri ta’ l-EMN biss.
   3.   Is-sistema ta’ skambju ta’ informazzjoni għandha tikkonsisti ta’ l-inqas mill-elementi li ġejjin:

               (a)

               l-aċċess għal-leġiżlazzjoni Komunitarja u nazzjonali, il-ġurisprudenza u l-iżviluppi ta’ politika fl-oqsma tal-migrazzjoni u l-asil;

               (b)

               funzjonalità għal rikjesti ad hoc, kif imsemmi fl-Artikolu 5(5)(ċ);

               (ċ)

               Glossarju u teżawru tal-migrazzjoni u l-asil;

               (d)

               aċċess dirett għall-pubblikazzjonijiet kollha ta’ l-EMN, inklużi r-rapporti u l-istudji msemmijin fl-Artikolu 9, kif ukoll ċirkolari regolari;

               (e)

               direttorju ta’ riċerkaturi u istituzzjonijiet ta’ riċerka fil-qasam tal-migrazzjoni u l-asil.

         4.   Għal raġunijiet ta’ aċċess għall-informazzjoni imsemmi fil-paragrafu 3, l-EMN jista’, fejn meħtieġ, iżid il-kollegamenti għal siti oħra fejn tkun tinsab l-informazzjoni oriġinali.
   5.   Il-websajt apposta għandu jiffaċilita l-aċċess għal inizjattivi kumparabbli ta’ informazzjoni pubblika fi kwistjonijiet relatati u għal siti li fihom informazzjoni dwar is-sitwazzjoni tal-migrazzjoni u l-asil fl-Istati Membri u fil-pajjiżi terzi.
   Artikolu 9
   Rapporti u studji
   1.   Kull Punt ta’ Kuntatt Nazzjonali għandu ta’ kull sena joħroġ rapport li jiddeskrivi s-sitwazzjoni tal-migrazzjoni u l-asil fl-Istat Membru, li għandu jinkludi żviluppi dwar linji politiċi u data dwar statistika.
   2.   Il-programm annwali ta’ attivitajiet għandu jinkludi t-tħejjija minn kull Punt ta’ Kuntatt Nazzjonali ta’ studji oħrajn, skond speċifikazzjonijiet komuni, li jkopru kwistjonijiet speċifiċi relatati mal-migrazzjoni u l-asil meħtieġa għall-appoġġ tat-tfassil ta’ politika.
   Artikolu 10
   Kooperazzjoni ma’ entitajiet oħrajn
   1.   L-EMN għandu jikkoopera ma’ l-entitajiet fl-Istati Membri jew fil-pajjiżi terzi, inklużi aġenziji ta’ l-UE u organizzazzjonijiet internazzjonali, kompetenti fil-qasam tal-migrazzjoni u l-asil.
   2.   L-arranġamenti amministrattivi għall-kooperazzjoni msemmija fil-paragrafu 1, li jistgħu ikunu jinkludu fejn meħtieġ il-konklużjoni mill-Kummissjoni ta’ ftehim f’isem il-Komunità, għandhom ikunu soġġetti għall-approvazzjoni tal-Bord ta’ Tmexxija.
   Artikolu 11
   Riżorsi Baġitarji
   Ir-riżorsi baġitarji allokati għall-azzjonijiet previsti f’din id-Deċiżjoni għandhom jiddaħħlu fl-approprjazzjonijiet annwali tal-baġit ġenerali ta’ l-Unjoni Ewropea. L-approprjazzjonijiet annwali disponibbli għandhom ikunu awtorizzati mill-awtorità baġitarja fil-limiti tal-qafas finanzjarju.
   Artikolu 12
   Implimentazzjoni tal-baġit
   Il-Kummissjoni għandha timplimenta l-appoġġ finanzjarju Komunitarju skond ir-Regolament tal-Kunsill (KE, Euratom) Nru 1605/2002.
   Artikolu 13
   Reviżjoni
   Mhux aktar tard minn tliet snin wara d-dħul fis-seħħ ta’ din id-Deċiżjoni, u kull tliet snin wara dan, il-Kummissjoni għandha tippreżenta lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport, ibbażat fuq evalwazzjoni esterna u indipendenti, dwar l-iżvilupp ta’ l-EMN. Ir-rapport għandu jkun akkumpanjat, fejn xieraq, bi proposti għal emendi.
   Artikolu 14
   Pubblikazzjoni u Data ta’ applikazzjoni
   Din id-Deċiżjoni għandha tapplika mid-data tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 15
   Indirizzati
   Din id-Deċiżjoni hija indirizzata lill-Istati Membri skond it-Trattat li jistabilixxi il-Komunità Ewropea.

      Magħmula fi Brussell, 14 ta’ Mejju 2008.

            Għall-Kunsill

            Il-President

         A. BAJUK

      (1)  Opinjoni ta’ l-10 ta’ April 2008, għadha mhix ippubblikata fil-Ġurnal Uffiċjali.

      (2)  ĠU L 199, 31.7.2007, p. 23.

      (3)  ĠU L 83, 1.4.2005, p. 48.

      (4)  ĠU L 248, 16.9.2002, p. 1. Ir-Regolament kif emendat l-aħħar bir-Regolament (KE) Nru 1525/2007 (ĠU L 343, 27.12.2007, p. 9).

      (5)  ĠU L 281, 23.11.1995, p. 31. Id-Direttiva kif l-aħħar emendata bir-Regolment (KE) Nru 1882/2003 (ĠU L 284, 31.10.2003, p. 1).

      (6)  ĠU L 8, 12.1.2001, p. 1.

      (7)  ĠU L 145, 31.5.2001, p. 43.


title: Deċiżjoni tal-Kunsill (UE, Euratom) 2016/640 tal-21 ta' April 2016 li taħtar ħames membri tal-Qorti tal-Awdituri

text:
               23.4.2016

               MT

               Il-Ġurnal Uffiċjali tal-Unjoni Ewropea

               L 108/32

         DEĊIŻJONI TAL-KUNSILL (UE, Euratom) 2016/640
   tal-21 ta' April 2016
   li taħtar ħames membri tal-Qorti tal-Awdituri
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 286(2) tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra l-proposti mir-Repubblika Ċeka, ir-Repubblika tal-Latvja, ir-Repubblika tal-Polonja, ir-Repubblika tas-Slovenja u r-Repubblika Slovakka,
   Wara li kkunsidra l-opinjonijiet tal-Parlament Ewropew (1),
   Billi:

               (1)

               Il-mandati tas-Sur Jan KINŠT, is-Sur Igors LUDBORŽS, is-Sur Augustyn KUBIK, is-Sur Milan Martin CVIKL u s-Sur Ladislav BALKO ser jiskadu fis-6 ta' Mejju 2016.

               (2)

               Għaldaqstant għandhom isiru ħatriet ġodda,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħturin bħala membri tal-Qorti tal-Awdituri għall-perijodu mis-7 ta' Mejju 2016 sas-6 ta' Mejju 2022:

               —

               Is-Sur Jan GREGOR,

               —

               Is-Sur Mihails KOZLOVS,

               —

               Is-Sur Janusz WOJCIECHOWSKI,

               —

               Is-Sur Samo JEREB,

               —

               Is-Sur Ladislav BALKO.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-21 ta' April 2016.

            Għall-Kunsill

            Il-President

         G.A. VAN DER STEUR

      (1)  Opinjonijiet tat-13 ta' April 2016 (għadha mhijiex ippubblikata fil-Ġurnal Uffiċjali).